Microsoft otvaranjem novih ureda obilježio 10 godina rada u BiH - Privredna štampa\nMicrosoft otvaranjem novih ureda obilježio 10 godina rada u BiH\nMicrosoft BiH je svečano otvorio nove poslovne prostorije u Sarajevu, čime je obilježio 10 godina rada u Bosni i Hercegovini. Novi prostori opremljeni prema standardima Microsofta, od septembra se nalaze na atraktivnoj lokaciji Business centra Unitic na 21. spratu, a na svečanosti povodom otvorenja ureda bile su prisutne brojne ugledne zvanice iz javnog života, kao i poslovni partneri i korisnici.\nTokom uvodnih obraćanja naglašeno je kako je pored razvoja partnerske mreže, pokrenuto niz inicijativa i projekata za razvoj obrazovanja, poticanje zapošljavanja i inovacija, čime Microsoft doprinosi održivom privrednom i društvenom razvoju zemlje. Pored toga, stvorena je partnerska mreža koja obuhvata više od 350 uspješnih lokalnih IT kompanija koje u suradnji sa Microsoftom pozitivno utječu na razvoj IT sektora i poslovnih rješenja za korisnike u BiH.\n“Prilikom dolaska na bh tržište obavezali smo se da ćemo biti partner institucijama vlasti i lokalnoj zajednici na promovisanju „ekonomije znanja“ i daljem razvoju IT industrije, te zaštiti prava intelektualne svojine kao jednom od značajnih preduvjeta za dalji razvoj. Zaista smo ponosni na sve što smo postigli, a vjerujem da smo odličan i pouzdan partner kako javnom i nevladinom tako i akademskom i komercijalnom sektoru u BiH’’, istakao je Omar Krivošija, direktor Microsoft BiH.\nRad Microsofta u BiH podržala je i Maureen Cormack, ambasadorica Sjedinjenih Američkih Država u BiH koja je uputila iskrene čestitke povodom otvorenja novog ureda.\n‘’ Microsoft BiH ima mnogo razloga za slavlje i drago mi je što mogu biti dio toga. Kao ambasadorica, jačanje poslovnih odnosa između BiH i Amerike je jedan od mojih prioriteta. Visok nivo kooperacije Microsofta sa vladajućim institucijama u BiH signal je rasta ekonomskih odnosa između ove dvije zemlje.‘’\nSvečanosti obilježavanja 10 godina rada Microsofta u BiH prisustvovao je i Michael Kogeler, generalni direktor za Srednju i Istočnu Europu koji je govorio o digitalnoj transformaciji koja se trenutno dešava u svijetu i svuda oko nas.\n“Microsoft je posvećen kreiranju novih prilika kroz razvoj tehnologije i povećanje inovacijskog potencijala kompanija, što će u budućnosti biti faktor koji će predstavljati razliku između uspješnih i prosječnih kompanija. ‘Digitalna transformacija’ nije samo puka fraza ili novi trendy izraz. Tehnologija nije nikada ranije donijela toliko novih i inovativnih mogućnosti za promjenu načina na koji pružamo usluge našim klijentima kao i prilika za promjenu cijele industrije.”\nTakođer je naglašena važnost usmjeravanja mladih u IT sektor u okviru kojeg će do 2020. godine na nivou Europe nedostajati čak 825.000 radnih mjesta. Zbog toga je jako važno ulagati u obrazovanje mladih, dati čvrst oslonac i potrebna znanja koja će im biti od koristi pri pronalaženju budućeg zanimanja. Prva takva inicijativa je program pod nazivom „Partneri u učenju“ koja je omogućila da više od 10.000 studenata, 6.000 nastavnika i preko 700 škola dobije pristup tehnologijama, treninzima i znanju s ciljem digitalne transformacije obrazovanja u BiH.\nIz istih razloga, prije godinu dana pokrenut je projekat MS Skills centri, koji su otvoreni u Sarajevu, Banjoj Luci i Mostaru, kroz koje je do sada prošlo preko 1000 polaznika koji su unaprijedili svoje znanje i vještine kako bi lakše došli do zaposlenja. U posljednje dvije godine Microsoft BiH je donirao različitim NGO organizacijama iz cijele BiH preko 720.000 USD vrijednosti software-a, a nedavno je otvoren prvi Microsoft Innovation centar u Banjoj Luci koji će sigurno doprinjeti razvoju novih ideja i inovacija.\nCoca-Cola treću godinu zaredom podržala najmasovniju sportsko- rekreativnu manifestaciju u Tuzli


Foto: GO Rakovica / Ustupljene fotografije\nZahvaljujući građanima Rakovice koji su prijavili da je neko na ovoj lokaciji asfaltirao površine i time ugrozio stabla i brzoj reakciji Gradske opštine Rakovica i nadležnih gradskih inspekcija, postavljeni asfalt će biti uklonjen tako da više ne ugrožava stabla.\nNadležne inspekcijske službe nastaviće da ispituju čitav slučaj i protiv počinioca će podneti odgovarajuće prijave, saopšteno je iz SO Rakovica.\nStabla u ulici Velizara Stankovića\nGradska opština Rakovica poziva građane da prijave sve slučajeve gde nesavesni građani izvođenjem nedozvoljenih građevinskih i drugih radova ugrožavaju stabla i javne zelene površine u opštini.\nIsekli pet, tri preživela seču, pa ih zabetonirali\n"Po nekoj mojoj proceni ljudi su isekli pet velikih stabala koji su stari već dvadesetak godina da bi bolje se video ulaz radnje ili šta već. Ova tri drveta su nekim čudom i spletom okolnosti preživela, ali su asfaltirana", kaže Simić.\nRušio stabla po Beogradu: Policija identifikovala muškarca koji je škodom jurcao po Savskom vencu\n"Sada da posade novo drveće"


Đani u izolaciji sa suprugom: Kao da smo robijaši\nRadiša Trajković Đani i njegova supruga Slađana ove godine najveći hrišćanski praznik Vaskrs provode u totalnom karantinu, bez mogućnosti da bilo gdje izađu, budući da su trenutno u kućnom pritvoru u trajanju od tri mjeseca zbog kršenja zabrane okupljanja.\n"Slađa i ja smo sami kod kuće, sin Marko i kćerka Sofija su nam kod babe i dede, a Miloš je sa našom snajkom u karantinu. Osjećamo se kao pravi robijaši, šta da vam kažemo! Lijepo je sa ženom u stanu, ali je mnogo ljepše kad možeš negdje da izađeš sa ženom", kaže Đani za Pink i dodaje da ima u planu da na neko vrijeme sa Slađom ode iz zemlje, kada im istekne kazna.\n"Slađa i ja se razmišljamo kad nam istekne kazna da uzmemo pasoše i da odemo negdje van zemlje. Možda odemo da živimo u Njemačkoj", ističe folker i dodaje da priželjkuje da dobije još jedno dijete.\n"Po cijeli dan smo sada Slađa i ja zajedno, pa eto zbližili smo se još više, gledam da joj napravim još jedno dijete ako može, što da ne! Taman da dobijem i unuka i sina! Za praznik sam uspio da obezbijedim pečeno prase preko jednog mog prijatelja. Da mi nije mojih pravih prijatelja i drugara, ne znam šta bih radio, vjerovatno bih sada za Vaskrs jeo samo jaja ili bih pojeo ženu", zaključuje on, piše Blic.\nĐani izolacija pjevač koronavirus\nVišković: U narednom periodu izvoz junećeg mesa u Tursku\nMilorad (49) ubijen u stanu\nJezive slike sa mjesta nesreće: Kamion sletio sa puta, auto i motocikl potpuno uništeni\nZaražene još 143 osobe, preminulo troje\nZmija ušla u kuću i zavukla se ispod regala\nUhapšeno šest lica na području Jahorine, policija pronašla oružje i drogu\n11 glasova 50%\n3 glasova 14%\n8 glasova 36%


„To se dogodilo pod mojom vlašću i zbog toga prihvatam svu odgovornost“, rekao je princ Salman u ekskluzivnom razgovoru za emisiju „Frontlajn“ američke televizije PBS, koja će biti emitovana 1. oktobra.\nKašogija su 2. oktobra u saudijskom konzulatu u Istanbulu ubili i raskomadali pripadnici saudijske bezbednosne službe. Iza svirepog ubistvo saudijskog novinara, koje je zgrozilo svet, verovalo se da stoji lično princ Mohamed, viđen kao de facto vladar države, iako tu titulu zvanično nosi njegov otac Salman.\nOn, međutim, navodi da je to učinjeno bez njegovog znanja.\nNa pitanje novinara Martina Smita kako je moguće da se to dogodilo bez njegovog znanja, krunski princ je odgovorio da u Saudijskog Arabiji „živi 20 miliona ljudi, od kojih tri miliona radi za vladu“.\nSaudijske vlasti su, nakon početnog insistiranja da je Kašogi napustio saudijski konzulat i da ne znaju šta se posle zbivalo s njim, pod pritiskom svetske javnosti ubrzo priznale da se ubistvo dogodilo te su krajem oktobra uhapsile 18 osoba, dok je petoro zvaničnika vlade smenjeno, uključujući i prinčevog savetnika.\nZbog povezanosti sa ubistvom, 11 lica je u januaru ove godine izvedeno pred sud u Rijadu, a tužilac je za petoricu tražio smrtnu kaznu.\nSaudijske vlasti su, međutim, do danas ostale dosledne prvobitnom stavu da princ Mohameda ni na koji način nije povezan s ubistvom, iako su ga kao nalogodavca označili CIA i neke evropske države. Specijalna izvestiteljka UN Agneš Kalamard sačinila je izveštaj o ubistvu Kašogija na osnovu kojeg je pozvala na sprovođenje nepristrasne međunarodne istrage o ulozi saudijskog princa Mohameda bin Salmana i drugih saudijskih zvaničnika.\nNjen izveštaj se zasniva na snimcima, forenzičkim istragama turskih istražitelja i informacijama sa suđenja osumnjičenima u Saudijskoj Arabiji.\nDžamal Kašogi Mohamed bin Salman Saudijska Arabija\n← Skat: Krajnje je vreme da Srbija pristupi reformi medijskog okruženja\nMarko Somborac 26. 9. 2019. →


Preliminarna lista prioritetnih strukturnih reformi za program ekonomskih reformi\nU okviru procesa ekonomskog i fiskalnog nadzora države članice EU izrađuju dokumente kojima se obezbeđuje multilateralni nadzor i koordinacija ekonomskih politika Evropske Unije (EU). U cilju pripreme za pomenuti proces, Republika Srbija, kao država kandidat za prijem u članstvo EU, u pretpristupnom periodu izrađuje dokument pod nazivom Program ekonomskih reformi ("Economic Reform Programme" - ERP). Republika Srbija već poseduje iskustvo u izradi ovog strateškog dokumenta, a u toku je treći ciklus izrade ERP –a za period 2017 – 2019.\nU širem kontekstu, ekonomsko upravljanje ("economic governance") podrazumeva definisanje i prioritizaciju strukturnih reformi, u cilju otklanjanja prepreka privrednom rastu i razvoju, kao i povećanju konkurentnosti nacionalne ekonomije. Strukturne reforme, u okviru Poglavlja 4. ERP 2017 - 2019, u skladu sa smernicama Evropske komisije (EK), organizovane su u devet ključnih oblasti:\ntržište energije, transporta i telekomunikacija;\nposlovni ambijent i smanjenje sive ekonomije;\npodsticanje spoljne trgovine i investicije;\nzaposlenost i tržište rada; socijalno uključivanje,\nsmanjenje siromaštva i jednake mogućnosti.\nERP je prenosni ("rolling") program tako da svaki novi ciklus njegove izrade treba da, u izvesnoj meri predstavlja kontinuitet u oblasti prioriteta. Odabrane prioritetne strukturne reforme su u skladu sa prioritetima definisanim u nacionalnim dokumentima, nacionalnim i regionalnim strategijama, ključnim dokumentima u procesu pristupanja Republike Srbije Evropskoj uniji i preporukama Saveta za ekonomska i finansijska pitanja EU.\nU cilju obezbeđivanja što šireg konsensusa prilikom izbora prioritetnih reformskih mera, obavljene su intenzivne interesorne konsultacije preko ERP koordinatora u resornim ministarstvima, kao i konsultacije sa Evropskom komisijom i OECD za pripremu Preliminarne liste prioritetnih strukturnih reformi za ERP 2017-2019.\nPreliminarna lista prioritetnih strukturnih reformi koja obuhvata 15 strukturnih reformi, kao predmet ove javne rasprave, stavljena je na uvid javnosti do 1. novembra 2016. godine. Dokument ERP 2017-2019 biće stavljen na uvid javnosti pre zvaničnog usvajanja na Vladi Republike Srbije, nakon čega će biti dostavljen Evropskoj komisiji krajem januara 2017. godine.\nERP će biti razmotren sa EU, tačnije sa ministrima finansija i privrede, predstavnicima centralnih banaka država članica EU i nadležnim evropskim institucijama, sredinom maja 2017. godine u okviru ekonomskog dijaloga, na sastanku Saveta EU za ekonomska i finansijska pitanja (ECOFIN Council) na kome će biti usvojene i nove preporuke Saveta EU učesnicima u procesu (Zapadni Balkan i Turska).\nMinistarstvo finansija poziva zainteresovane da svoje komentare i sugestije na Preliminarnu listu prioritetnih strukturnih reformi, dostave na sledeću elektronsku adresu: sanja.mesanovic@mfin.gov.rs do 1. novembra 2016. godine.\nERP 2016-2018 kao i prateći dokumenti, mogu se naći na sledećim internet stranicama:\nERP 2016 - 2018\nIzveštaj o napretku Republike Srbije - 2015\nPredlog prioritetnih strukturnih reformi (PSR) 2017-2019, sa prikazom preporuka Saveta EU za ekonomska i finansijska pitanja, Izveštaja Evropske komisije o napretku Republike Srbije za 2015. godinu i preporuka MMF-a za Republiku Srbiju, u okviru svake PSR\nIzvor: Vebsajt Ministarstvo finansija, 18.10.2016.


Hotel Sensimar Belek Resort and Spa Belek\nHotel Sensimar Belek Resort and Spa Belek Turska se nalazi na peščano-šljunkovitoj plaži, na oko 5 kilometara od centra Beleka.\nrecepcija, glavni restoran, 2 a la carte restorana (riblji restoran i sa internacionalnom kuhinjom - jednom u toku boravka besplatno uz obaveznu rezervaciju), 4 bara, 1 konferencijsku salu (kapaciteta do 250 osoba), dijetetski i vegetarijanski meni, spoljašnji bazen, unutrašnji bazen, SPA centar, bežični internet (u zajedničkim delovima hotela besplatno), prodavnice, tursko kupatilo, saunu, mini fudbal, stoni tenis, streličarstvo, akvabik, aerobik, boćanje, teniski teren, odbojka na plaži, košarka, muzika uživo, animacije, teretana i pikado; uz doplatu: wi-fi internet, motorni sportovi na vodi, osvetljenje teniskih terena, đakuzi, masaže, internet kafe, usluge pranja i hemijskog čišćenja veša, usluge doktora\nkupatilo, fen, centralni klima-uredjaj, telefon, mini-bar, TV, sef (doplata), aparat za pripremu čaja i kafe, balkon sa garniturom za sedenje\nStandard soba: površine 27 m2 i namenjene su za smeštaj 2 osobe.\nDeluxe soba: površine 32 m2, namenjenih smeštaju 2 osobe.\nLake house: površine 32 m2, namenjene smeštaju 2 osobe.\nLake house swim up: imaju balkon sa izlazom na bazen, površine 32m2, u kojima se mogu smestiti 2 osobe.\nHotel ima 3 sobe za osobe sa posebnim potrebama površine 27 m2 i namenjene su za smeštaj 2 osobe.


Vlada Crne Gore predvidela pet miliona eura za referendum i parlamentarne izbore\nVlada Crne Gore predvidela je da se iz budžeta za narednu godinu za organizovanje referenduma i parlamentarne izbore izdvoji pet miliona eura. I dok u Pokretu za nezavisnu Crnu Goru pozdravljaju taj potez, u opoziciji tvrde da se vlast opasno konfrontira sa međunarodnom zajednicom\nPodatak da su izdvojena sredstva za organizovanje referenduma i redovne parlamentarne izbore u narednoj godini, saopštio je na brifingu za novinare pomoćnik ministra finansija Milan Dabović. On je rekao da se ta sredstva nalaze u stalnoj rezervi, a da je procjena da će za organizovanje referenduma biti potrebno dva miliona eura. Ostala sredstva previđena su za parlamentarne i lokalne izbore, a sve to je, prema oceni ministarstva finansija, okvir koji obezbeđuje normalno funkcionisanje političkog života u Crnoj Gori.\nČinjenicu da je Vlada u budžetu za narednu godinu izdvojila sredstva za organizovanje referenduma, u Pokretu za nezavisnu, evropsku Crnu Goru tumače kao siguran znak da će referenduma biti. Koordinator Pokreta Rade Bojović smatra da taj podatak potvrđuje da Crnu Goru neumitno očekuje referendum, kao i da Vlada želi da ispoštuje osnovni politički zadatak u okviru svog mandata. Bojović tvrdi da je u toku završnica referendumskog procesa, za šta je sada stvorena i nužna materijalna infrastruktura.\nPredsednik Narodne stranke Predrag Popović smatra da Đukanovićeva vlada ovim potezom gura Crnu Goru u ozbiljnu nestabilnost, ne osvrćući se na poruke međunarodne zajednice. Popović kao najozbiljniju posledicu previđa izolaciju i međunarodne sankcije prema Crnoj Gori zbog odnosa režima prema evropskim integracijama. On je ponovio da opozicija neće razgovarati sa predstavnicima vlasti o referendumu, već da će o tome pričati jedino sa predstavnicima Brisela, ukoliko ovi, kako je rekao, za to iskažu interesovanje.\nSocijalistička narodna partija Crne Gore ocenila je danas da bi partije koje se zalažu za zajedničku državu SCG trebalo da upute pismo Venecijanskoj komisiji u kojem bi bili saopšteni stavovi opozicije u vezi kriterijuma za eventualno održavanje referenduma u Crnoj Gori.\nSNP je u saopštenju nakon sastanka Izvršnog odbora stranke navela da bi prvi kriterujum trebao biti da na eventualnom referendumu pravo glasa moraju imati državljani Crne Gore koji trenutno žive van Crne Gore.\nDrugi kriterijum je da odluka može biti donesena samo kvalifikovanom većinom od najmanje 50 odsto plus jedan od ukupno upisanih birača u biračkom spisku, koji imaju pravo glasa, ocenjuje ta stranka. SNP takodje smatra da se rezultat referenduma mora verifikovati dvotrećinskom većinom u parlamentu.\nSNP je ocenila da je predlog o sporazumu o neprihvatanju razgovora o održavanju referenduma u Crnoj Gori, koji je inicirala Srpska narodna stranka, "akt za unutrašnju upotrebu" i da ga ne treba potpisivati. Prema oceni SNP, referendum u Crnoj Gori je nepotreban i prioritet treba dati evropskim integracijama Srbije i Crne Gore i redovnim parlamentarnim izborima. Izvršni odbor je podržao inicijativu SNP-a da se nastave pregovori u vezi formiranja zajedničkih lista i zajedničkih predsedničkih kandidata na lokalnim izborima u Mojkovcu i na Cetinju.


Dogovor o mogućnostima uvezivanja radnog staža radnicima privrednih društava koja su bila u većinskom vlasništvu TK – Radio Feral\n15/03/2018 Mirza Musanovic\t0 Comments\nPremijer Tuzlanskog kantona Jakub Suljkanović i ministar privrede Osman Puškar okupili su danas predstavnike resornih ministarstava, relevantnih institucija i stečajne upravnike privrednih društava, koja su bila u većinskom vlasništvu Kantona, u cilju razmjene informacija i dogovora o budućem djelovanju. Fokus razgovora usmjeren je na buduće zajedničke aktivnosti kada je u pitanju neuvezani radni staž u privrednim društvima nad kojima se vodi stečajni postupak u 2018. godini.\nPremijer Suljkanović je istaknuo da je sastanak upriličen kako bi saradnjom sa stečajnim upravnicima resorno ministarstvo dobilo pravovremene informacije i sagledalo šta je realno moguće učiniti, budžetom Kantona planirano i u skladu sa zakonom.\nMinistar Puškar naglasio je važnost socijalnog dijaloga i mira te kako je neophodno sagledati šta je moguće uraditi da se jednostavnije i brže riješi pitanje uvezivanje staža radnicima privrednih društava koja su bila u većinskom vlasništvu Tuzlanskog kantona.\nVisina obaveza za neuvezani radni staž, problem podataka koji se odnose na broj radnika koji će ispuniti uslove za penzionisanje, raspoloživa stečajna masa ali i unovčavanje stečajne imovine ključne su informacije koje je neophodno razmijeniti kako bi djelovanje svih aktera bilo što efikasnije, rečeno je na današnjem sastanku.\n← Delegacija Općine Srebrenik posjetila Vladu Tuzlanskog kantona\nPreliminarna lista dobitnika novih stambenih objekata i sanacija objekata na području Kalesije →


RTCG - Radio Televizija Crne Gore - Nacionalni javni servis :: Lokalni izbori 2018. :: "Autobusi stari i po 37 godina"\nŠARANOVIĆ O GRADSKOM PREVOZU 12. 05. 2018. 19:15 >> 19:18 2\nŠARANOVIĆ O GRADSKOM PREVOZU\n"Autobusi stari i po 37 godina"\nPodgorica je jedan od rijetkih, ako ne i jedini glavni grad u Evropi, koji nema organizovan gradski prevoz kroz privredno društvo čiji je osnivač lokalna samouprava, saopšteno je iz koalicije "Za 21. vijek".\nKandidat za odbornika Danilo Šaranović je kazao da su Podgoričani prinuđeni da se voze neadekvatnim prevozom, jer su autobusi stari i do 37 godina.\n"Zato niijesu prilagođeni potrebama građana, ekološki prihvatljivi i bezbjedni. Otuda ne čudi što građani javni prevoz koriste samo kad je to zaista neophodno", kazao je Šaranović.\nOn je najavio da će Podgorica, nakon 27-og maja, dobiti nove, klimatizovane, bezbjedne i prilagođene autobuse gradskog prevoza, koji neće zagađivati životnu sredinu i koje će građani sa zadovoljstvom koristiti.\n"U prvoj fazi ćemo zamijeniti polovinu najstarijih vozila, uz rekonstrukciju postojeće infrastrukture i izgradnju novih koridora biciklističkih staza", kazao je Šaranović, kandidata za odbornika koalicije Demokrata i URA-e.\nPrema njkegovim riječima, nakon što Studija izvodljivosti to potvrdi, Podgorica će dobiti prvu tramvajsku liniju koja će spojiti Tološe sa Starim Aerodromom i Konikom.\n"Našim idejnim rješenjem predlažemo da prva tramvajska linija u Glavnom gradu saobraća bulevarima Mihaila Lalića, Svetog Petra Cetinjskog, V proleterske i Pera Ćetkovića", kazao je Koprivica.\nOn je naglasio da žele Podgoricu sa raznovrsnim, adekvatnim i modernim gradskim prevozom.\n"Ljepša, čistija i zelenija Podgorica je potreba svakog njenog građanina", poručio je Šaranović.


NAJSKUPLJI STAN JE PRODAT U BEOGRADU, ALI I U NOVOM SADU - ovo su cene nekretnine sada - 24vesti\nNAJSKUPLJI STAN JE PRODAT U BEOGRADU, ALI I U NOVOM SADU – ovo su cene nekretnine sada\nNa tržištu nekretnina u prvoj polovini 2020. godine sačinjeno 40.884 ugovora o kupoprodaji, koje je kroz Registar cena nepokretnosti obradio Republički geodetski zavod. Najviše se, po Izveštaju RGZ-a o prometu nekretnina, u prvom polugodištu 2020. godine trgovalo stanovima koji su u najvećem broju 67 odsto plaćeni gotovinom, a 33 odsto iz kredita.\nOsim stanova, kupovali su se i građevinsko zemljište, poljoprivredno zemljište, kuće, vikendice. Najviše ugovora sklopljeno je tokom juna.\nPosmatrano po regionima, najveći broj kupoprodaja registrovan je u Vojvodini, zatim u gradu Beograda, Šumadiji i zapadnoj Srbiji i u južnoj i istočnoj Srbiji\nКvadrat stana, kao i ranijih godina, najskuplji je bio u glavnom gradu, gde je na ekskluzivnoj lokaciji „Beograd na vodi” kvadratni metar dostigao čak 9.124 evra. Na tom mestu prodat je stan za najviše novca – 1.380.888 miliona evra.\nGledajući podatke o kupoprodajama stanova ostvarenim u našoj Pokrajini, vidi se da je prosečna cena stanova u Novom Sadu iznosila isto u starogoradnji i u novogradnji – 1.194 evra prema 1.198. Najskuplji stan u sedištu pokrajinske administracije prodat je za 450.000 evra u starogradnji u Dunavskoj ulici, veličine 168 kvadrata.\nNajviše se trgovalo na području Grada Subotice, gde je sklopljeno 409 ugovora, zatim u Novom Sadu – 300, pa u Zrenjaninu – 298, Pančevu – 170, Кikindi – 161… RGZ nije naveo precizno gde su bile pomenute nekrentine, ali se pretpostavlja da među njima ima i onih koje po selima pomenutih gradskih područja i varoši, piše Dnevnik.\nPotom se nižu znatno jeftinije kupoprodaje, na primer, najskuplje prodata kuća u Кikindi je vredela 72.000 evra. Dve hiljade evra manje je plaćena takva nekretnina u Zrenjaninu – 70.000. Ali bilo je i kuća, na primer, u Novom Bečeju, koja je plaćena gotovo upola manje – 37.000 evra, dok je preko Tise, u Starom Bečeju, najskuplja kuća prodata za 35.000 evra.


Povećana netransparentnost trošenja iz budžeta\nOd ukupno 100 milijardi dinara koliko je prošle godine plasirano kroz tekuću budžetsku rezervu, čak za 14 milijardi ili gotovo 120 miliona evra, nije objašnjena namena niti su navedeni korisnici, utvrdio je Fiskalni savet,a prenosi Danas. U izveštaju te institucije navodi se da je tokom 2020. kroz objave u Službenim glasnicima „pokrivena“ potrošnja 86 milijardi ali da se iz završnog računa republičkog budžeta vidi kako je, ne zna se za šta, utrošeno mnogo više. Ni državni revizor nije bio zadovoljan, jer je za taj završni račun dao mišljenje sa rezervom dok se o konsolidovanom fmansijskom izveštaju, koji obuhvata u račune budžetskih...\nOpasnosti od izmenjenog Zakona o eksproprijaciji\nVlada i Narodna skupština oglušili su se o pozive brojnih građana i organizacija civilnog društva da povuku iz procedure izmene Zakona o eksproprijaciji, pa je taj akt Skupština usvojila 26. novembra 2021. O tim izmenama, koje mogu da utiču na interese bilo kog građanina Srbije i bilo koga ko u Srbiji poseduje neku nepokretnost, nije uopšte bila organizovana javna rasprava, a u obrazloženju se ne navodi na koji način su konsultovane zainteresovane strane. Ministarstvo finansija je samo na svom sajtu oglasilo mogućnost upućivanja pisanih predloga u roku od sedam dana. Minimalni rok javne rasprave je inače 20 dana, a one se moraju...\nVlada Srbije je nastavila sa lošom praksom da objavljuje vesti o usvajanju odluka a da istovremeno same te odluke nisu dostupne. Tako je 25. novembra 2021. objavljena vest da je Vlada formirala “Koordinaciono telo za sprovođenje operativnog plana za sprečavanje korupcije u oblastima od posebnog rizika” i da je cilj tog tela “uspostavljanje koordinacije sprovođenja antikorupcijskih mera na najvišem političkom nivou uz političku i institucionalnu odgovornost visokog rukovodstva za realizaciju strateških mera u toj borbi”. Međutim, na sajtu Vlade uopšte nema informacija o odlukama koje su donete na toj sednici. Za tako nešto ne postoji ni jedan dobar razlog – Vlada...\nTransparentnost Srbija poslala je svim poslaničkim grupama i samostalnim poslanicima predloge amandmana na pojedine odredbe Predloga Zakona o referendumu i narodnoj inicijativi o kojem je rasprava u Skupštini Srbije zakazana za danas. TS je pozvala poslanike da amandmane podnesu kao svoje u datom ili izmenjenom obliku i da time utiču da se neki od najvećih nedostataka ovog predloga zakona otklone pre njegovog usvajanja i pre raspisivanja referenduma u vezi sa promenama Ustava. Pored ostalog, TS je predložila da se briše odredba koja predviđa overu potpisa za narodnu inicijativu uz naknadu, jer se na taj način obeshrabruje korišćenje ustavnih prava građana. Iako postoji...\nNacionalni konvent o Evropskoj uniji zahteva od Vlade Republike Srbije da povuče Predlog zakona o izmenama i dopunama Zakona o eksproprijaciji, a od Narodne skupštine da taj predlog skine sa dnevnog reda sednice koja je zakazana za sutra, 23. novembar 2021 godine. Nacionalni konvent apeluje da se, s obzirom na značaj i dugoročne posledice primene ovog zakona, omoguće njegove izmene i dopune uz široku javnu raspravu i analizu uticaja na zainteresovane strane, što nije učinjeno u procesu pripreme ovog akta. Ovakav Predlog zakona o izmenama i dopunama Zakona o eksproprijaciji predstavlja nedopustiv udar na privatnu svojinu građana, suprotno Ustavu Republike Srbije i principu...\nBrzinsko donošenje novog Zakona o referendumu i narodnoj inicijativi donosi nam pravila o referendumskoj kampanji koja su po prvi put uređena, ali na veoma problematičan način. Sofija Mandić je dobro objasnila mnoge razloge zbog kojih je predlog Zakona o referendumu i narodnoj inicijativi sporan i koje kvazi-argumente je Vlada Srbije koristila da bi objasnila pojedine promene (cenzus, obaveznost, glasanje u posebnim situacijama, biračko pravo). Relevantne organizacije civilnog društva su već objasnile zašto je proces donošenja ovog akta bio nedemokratski, a „žaljenje“ Venecijanske komisije zbog zadocnelih izmena ostaje u senci njihovog uglavnom pozitivnog mišljenja o zakonskom tekstu. Ništa manje sporno, kao što će se sasvim sigurno pokazati već u decembru i...\nRešenje Komisije za kontrolu državne pomoći iz novembra 2021. potvrdilo je nalaze Transparentnosti Srbije iz maja 2017, da je državna pomoć za izgradnju fabrike obuće u Vranju dodeljena nezakonito. Transparentnost Srbija smatra da bi, nezavisno od toga da li će preplaćeni iznos biti vraćen u budžet u postupku likvidacije, trebalo utvrditi krivičnu odgovornost za nezakonitu dodelu novca i propust da se ona spreči. Komisija za kontrolu državne pomoći je u svom rešenju od 1.novembra 2021. utvrdila da je korisnik “Technic Development doo Vranje – u likvidaciji” dobio državnu pomoć koja prelazi maksimalno dozvoljenu za 414.044.391,33 dinara (ukupna državna pomoć tom preduzeću...\nPovodom zabrane okupljanja radi uklanjanja murala Ratku Mladiću planiranog za 9. novembar, kao i hapšenja mirovnih aktivistkinja Aide Ćorović i Jelene Jaćimović i pokretanja prekršajnog postupka protiv njih za drsko i bezobzirno ponašanje zbog izraženog građanskog protesta protiv istog murala, mi, dolepotpisane organizacije civilnog društva, zahtevamo da se u najkraćem mogućem roku preduzmu sledeći koraci: Da Vlada Republike Srbije naloži nadležnim gradskim organima preduzimanje radnji u svrhu uklanjanja murala Ratku Mladiću, i time sprovođenje naloga Komunalne inspekcije GO Vračar o uklanjanju murala; Da Ministarstvo unutrašnjih poslova prekine praksu zabrane javnih okupljanja usled svoje navodne nespremnosti (ili nesposobnosti) da bezbednosno kontroliše kontraskupove;...


Superkompjuter greškom obrisao 77 terabajta podataka 💻📊 😳😐 | Red Portal\nSuperkompjuter greškom obrisao 77 terabajta podataka 💻📊 😳😐\nIzvor: B92, Foto: Wikipedia.org\nFugaku superkompjuter, koji je obrisao podatke, predstavljen je prošle godine, a najavljen je kao najbrži superkompjuter\nNepovratno su izgubljeni dokumenti koji su dolazili iz 14 različitih istraživačkih institucija.\nSuperkompjuteri se uglavnom koriste u istraživačke svrhe, kao i za komplikovane proračune i modeliranje. Univerzitet Kjoto u Japanu poseduje jedan od ovih superkompjutera. Međutim, naučnici i istraživači, koji su koristili superkompjuter za svoja istraživanja, nemaju pohvalne reči za njega.\nZbog neočekivane greške tokom rada, superkompjuter je iz svoje baze izbrisao milione dokumenata. Prema navodima, nepovratno je izgubljeno oko 34 miliona dokumenata, ukupne težine oko 77 terabajta (TB). Univerzitet je u svom zvaničnom saopštenju istakao da nije tačno identifikovano šta je bio uzrok ove greške i problema, kao ni koji su dokumenti konktretno izbrisani.\nOno što se zna, jeste da su nestali dokumenti poticali od 14 različitih istraživačkih institucija, a veliki deo dokumenata je nepovratno izgubljen. Fugaku superkompjuter, koji je obrisao podatke, predstavljen je prošle godine, a najavljen je kao najbrži superkompjuter i korišćen je u svrhe istraživanja tokom COVID-19 pandemije.\nBela Hadid detaljno pričala o svom NARUŠENOM mentalnom zdravlju 😶\nNOVI SAD: Nove mere zaštite zbog 22 lažne dojave o bombi 😲\nOvo su NOVE cene PCR i ANTIGENSKOG testa\nDritan Abazović: U Crnoj Gori nema podataka o masovnim grobnicama Albanaca\nKinez koji je otet kao dete vratio se kući posle 33 godine 😇🤗😍\nObjavljen TREJLER za poslednju sezonu PEAKY BLINDERS 🎬\nKompanija koja proizvodi Mocart kugle ide u stečaj 😲


Erdogan - Blic Online\nItalijanski premijer Mario Dragi razgovarao je danas o krizi u Avganistanu sa turskim predsednikom Redžepom Tajipom Erdoganom uoči samita G20 koji će biti održan u Rimu od 30. do 31. oktobra, saopštila je Dragijeva kancelarija.\n"Polumesec i zvezda" Erdogan najavio izgradnju "turskog Pentagona", novog sedišta Ministarstva odbrane\nPredsjednik Turske Redžep Tajip Erdogan najavio je izgradnju gigantskog kompleksa "Polumesec i zvezda", koji će biti novo sedište turskog Ministarstva odbrane.\nErdogan 28. avgusta u prvoj zvaničnoj poseti Crnoj Gori: Razgovori o privlačenju investicija i aktuelnim globalnim pitanjima\nPredsednik Turske Redžep Tajip Erdogan boraviće u prvoj zvaničnoj poseti Crnoj Gori 28. avgusta, saopšteno je danas iz crnogorskog Ministarstva spoljnih poslova (MVP).\nPredsednik Turske Redžep Tajip Erdogan izjavio je danas da ta zemlja radi na novim priznanjima tzv. Kosova i da će o tome razgovarati sa američkim predsednikom Džozefom Bajdenom.\nSULTANOV MEGAPROJEKAT Erdogan položio kamen temeljac za izgradnju Kanala Istanbul: Cilj nam je da ga završimo za šest godina i po ceni od blizu 15 MILIJARDI DOLARA\nTurski predsednik Redžep Tajip Erdogan potvrdio je da krajem juna ove godine počinje izgradnja projekta "Kanal Istanbul". Novi pomorski put doneo bi enormnu finansijsku dobit Turskoj, ali kritike pljušte od samog starta.\nTurski predsednik Tajip Redžep Erdogan ocenio je danas da je saopštenje bivših admirala, koji su dali podršku Konvenciji iz Montrea od pre 85 godina, prevazišlo slobodu izražavanja i da poziva na vojni puč.\nKorona DIVLJA u TURSKOJ, Erdogan najavio uvođenje POOŠTRENIH mera\nPredsednik Turske Redžep Tajip Erdogan najavio je danas uvođenje pooštrenih mera protiv korona virusa, pozivajući se na sve veći broj visoko rizičnih gradova širom zemlje.\nErdogan dočekao članove Predsedništva BiH: Dodik pozdravio počasnu gardu (VIDEO)\nSrpski član i predsedavajući Predsedništva BiH Milorad Dodik i članovi Predsedništva Šefik Džaferović sastali su se danas u Ankari sa predsednikom Turske Redžepom Tajipom Erdoganom, saopšteno je iz Predsedništva Turske.\nErdogan poručio Prištini: Otvaranjem ambasade u Jerusalimu izdali ste i mene i Tursku\nObećanje Prištine Izraelu da će otvoriti ambasadu u Jerusalimu naišlo je na žestoke kritike u Turskoj, a predsednik Redžep Tajip Erdogan veruje da je Kosovo izdalo i njega i muslimanski svet, navodi švedski list "Dagens Niheter".\nTurski ambasador u Iranu na razgovoru zbog ERDOGANOVOG RECITALA\nIransko Ministarstvo spoljnih poslova pozvalo je turskog ambasadora na razgovor zbog komentara koje je dao predsednik Turske Redžep Tajip Erdogan tokom svoje posete Azerbejdžanu za koje Teheran smatra da predstavljaju mešanje u unutrašnja pitanja.\nSMENIO GUVERNERA CENTRALNE BANKE Erdogan besan zbog pada domaće valute\nTurski predsednik Tajip Erdogan otpustio je danas guvernera centralne banke Murata Ujsala i zamenio ga bivšim ministrom finansija Nadžijem Agbalom, nakon pada vrednosti nacionalne valute lire od 30 odsto.\nErdogan poručio rejting agencijama: Vaše ocene su bezvredne\nPredsednik Turske Redžep Tajip Erdogan napao je u subotu međunarodne agencije za kreditni rejting, ističući da njihove ocene nisu merodavne te da se ekonomija zemlje ubrzano razvija.\nLJUDI U KRIZI, PREDSEDNIK GRADI DVORCE Sve palate "sultana" Erdogana\nDok stanovništvo Turske pokušava da izađe na kraj sa ekonomskom krizom, predsednik Erdogan od novca poreskih obveznika gradi raskošne palate. Te građevine ne podižu se u slavu turske Republike već – osmanske prošlosti.


Školama, fakultetima i socijalnim ustanovama pomoć iz robnih rezervi za higijenu - Novi Sad\nŠkolama, fakultetima i socijalnim ustanovama pomoć iz robnih rezervi za higijenu\n17:03:00 12.03.2020, Komentara: 0\nNovi Sad - Predškolske ustanove, osnovne i srednje škole, kao i Univerzitet u Novom Sadu, nastavljaju sa redovnim radom, a iz robnih rezervi dobiće pomoć u vidu higijenskih sredstava, odlučila je Pokrajinska vlada. Pomoć iz robnih rezervi biće upućena i ustanovama socijalne zaštite.\nKako je saopšteno nakon sednice Pokrajinske vlade, na snazi je mera zabrane javnog okupljanja više od 100 ljudi u zatvorenom prostoru, koju će u potpunosti sprovoditi sve javne i privatne ustanove i organizacije u Vojvodini. Biće preduzete mere pojačanog nadzora nad osobama koje se nalaze u kućnoj izolaciji.\nPreporučene mere za dezinfekciju i sprečavanja širenja virusa korona u novosadskim školama i vrtićima se sprovode tako što se čišćenja obavljaju češće, a dezinfikuju se kvake i prekidači više puta dnevno. Mališani u vritćima se igraju isključivo gumenim igračkama koje se peru, a pojačana je i higijena ruku kod mališana. Na ulaze u sve vrtiće Predškolske ustanove "Radosno detinjstvo" postavljene su denzo barijere, koje redovno menjaju, sve prostorije u jutarnjim časovima, pre dolaska dece se provetravaju, kao i još pet puta u toku dana, kada decu izvode iz soba. U novosadskim školama, takođe, sprovode se pojačane mere higijene, obezbeđuju dovoljne količine sapuna, sa učenicima se razgovara o povećanju nivoa higijene.\nNakon sastanka gradonačelnika Novog Sada sa predstavnicima gradskih ustanova zdravstvene, socijalne i dečje zaštite, nadležnim gradskim sekretarijatima i inspekcijama, saopšteno je da će Grad pomoći ustanovama u nabavci higijenskih sredstava, a biće pojačana higijena u vozilima javnog prevoza, vrtićima i drugim ustanovama socijalne i zdravstvene zastite, kao i u svim ustanovama pod ingerencijom Grada.\nGotovo svi događaji najavljeni za naredni period su otkazani ili odloženi. Posebne mere sprovode se i u bioskopima. U prihvatnim kuhinjama sprovode se redovne higijenske mere, naročito za radne površine i posuđe.


Brnabić u poseti RS: Pomagaćemo RS uvek, kakvo god stanje da bude\n► Brnabić u poseti RS: Pomagaćemo RS uvek, kakvo god stanje da bude\nPremijerka Srbije Ana Brnabić doputovala je danas sa saradnicima u Republiku Srpsku, gde trenutno sa najvišim zvaničnicima tog entiteta prisustvuje otvaranju Doma kulture u Novoj Topoli, čiju je izgradnju sa 250 hiljada evra finansirala Vlada Srbije.\nOtvranju prisustvuju srpski član Predsedništva BiH Milorad Dodik, predsednica RS Željka Cvijanović i premijer Radovan Višković.\nPremijerka Brnabić je izjavila da je danas u poseti RS kako bi razgovarala o važnim zajedničkim infrastrukturnim projektima, ističući da svaki građanin RS treba da zna da ima podršku Srbije i da će Srbija i dalje ekonomski podržavati RS.\n"Moramo zajedno da guramo napred i bićemo ovde i dalje, kako god stanje da bude", naglasila je Brnabić.\nOna je najavila da bi RS uskoro trebalo da poseti predsednik Srbije Aleksandar Vučić.\nNa izgrađenom objektu istaknut je transparent "Hvala matici Srbiji".\nOtvaranju prisustvuje i ministarka rudarstva i energetike Srbije Zorana Mihajlovićeva.\nNakon otvaranja Doma kulture u Novoj Topoli predviđeno je i otvaranje tronamenskog objekta u banjalučkom naselju Petrićevac, u kojem će biti smešteni ambulanta, vrtić i mesna zajednica.\nPosle toga, Brnabić će u zgradi Vlade Republike Srpske razgovarati sa premijerom Radovanom Viškovićem i srpskim članom Predsedništva BiH, Miloradom Dodikom, a nakon sastanka će biti potpisana zajednička izjava o izgradnji tri hidrocentrale u gornjem slivu Drine.\nVišković je juče naglasio da je reč o kapitalnom projektu za Republiku Srpsku, te da su ispunjeni svi zakonom propisani uslovi za izgradnju tri objekta koja čine hidroenergetski sistem Gornja Drina.\nOn je istakao da su obaveze Vlade Republike Srpske i Vlade Srbije ispunjene, te da će u narednih nekoliko dana Elektroprivreda Srbije uplatiti osnivački ulog od 39 miliona KM (20 miliona evra).\n"Time Elektroprivreda Srbije postaje partner Elektroprivredi Srpske u izgradnji ovog energetskog sistema, koji je više nego značajan i za Srpsku i za Srbiju", kazao je Višković.\nSrbija je postala većinski vlasnik zajedničkog preduzeća "HES Gornja Drina" sa Republikom Srpskom, a koje ima koncesiju za izgradnju tri hidroelektrane na Drini, procenjene vrednosti 850 miliona KM.\nDo sada je ovo koncesiono preduzeće bilo u vlasništvu Elektroprivrede Republike Srpske (ERS), koja će ubuduće imati 49 odsto udela, a Srbija 51 odsto.\nNije bila poznata visina ulaganja Srbije, ali je Višković rekao da će u narednih nekoliko dana "Elektroprivreda Srbije" (EPS) uplatiti osnivački ulog od 20 miliona evra.\nPreduzeće "HES Gornja Drina" nastalo je odlukom Vlade Republike Srpske iz septembra 2019. godine i to spajanjem firmi "Hidroelektrana Buk Bjela" i "Hidroelektrane Foča i Paunci".


SERGEJ JE "SVETAC" Francuzi ubeđeni - srpskog reprezentativca samo jedna stvar deli od potpisivanja za PSŽ\nSrpski fudbalski reprezentativac i prvotimac Lacija Sergej Milinković-Savić mogao bi na leto da pređe u redove francuskog šampiona Pari Sen Žermena, javlja ugledni list L'Ekip.\nJedan od uslova prelaska srpskog fudbalera u Pariz, koji je viđen kao zamena za penzionisanog Tijaga Motu, je da PSŽ izbegne sankciju UEFA za kršenje finansijskog fer-pleja.\nKlub iz "grada svetlosti" se uzda u dobre odnose sa menadžerom "SMS-a", Matejom Kežmanom, inače bivšim fudbalerom ovog "svetaca".\nFrancuski tim nije jedini koji hoće 23-godišnjeg vezistu, pošto su veliko interesovanje pokazali i Juventus, Mančester junajted, Mančester siti, Real Madrid i Čelsi.\nImajući u vidu ogromnu zainteresovanost za srpskog reprezentativca, sigurno je da ga uprava Rimljana neće pustiti ispod cene od 100 miliona evra.\n(S. M / Tanjug)


TI: Ministarstvo pravde BiH uporno pokušava unazaditi Zakon o sukobu interesa - Bolja Strana\nNaslovnica Vijesti TI: Ministarstvo pravde BiH uporno pokušava unazaditi Zakon o sukobu interesa\nTI: Ministarstvo pravde BiH uporno pokušava unazaditi Zakon o sukobu interesa\nU zakon se predlaže da se BH funkcionerima omogući da budu vlasnici ili direktori privatnih preduzeća koja posluju s institucijama na nižim nivoima iako čak i postojeći zakon zabranjuje takvo poslovanje\nMinistarstvo pravde BiH odbilo je dvije trećine prijedloga koje je Transparency International u BiH putem e-konsultacija dostavio na nacrt Zakona o sukobu interesa. Odbijeni su svi ključni prijedlozi koji bi doveli do unapređenja ove oblasti što od BiH traži Evropska unija a Ministarstvo očigledno ne odustaje od namjere da unazadi postojeći zakon i uspostavi još niže standarde od onih koje sada imamo.\nU zakon se predlaže da se BH funkcionerima omogući da budu vlasnici ili direktori privatnih preduzeća koja posluju s institucijama na nižim nivoima iako čak i postojeći zakon koji se želi unaprijediti, zabranjuje takvo poslovanje s institucijama na bilo kojem nivou. U gotovo istom slučaju Ministarstvo je odbilo prijedlog TIBiH-a da ostane postojeća odredba zakona, koja zabranjuje BH funkcionerima da budu na čelu udruženja koja se finansiraju iz budžeta na bilo kojem nivou. Umjesto toga ograničenja se uvode samo za udruženja finansirana iz budžeta Bosne i Hercegovine što je veliki korak nazad jer funkcioneri u državnim institucijama svoj uticaj mogu ostvarivati za lične interese na svim nivoima vlasti.\nOsim ove dvije odredbe koji će svakako unazaditi postojeći zakon, Ministarstvo je odbilo i brojne prijedloge, poput prijedloga da se javnim funkcionerima zabrani da budu istovremeno direktori javnih ustanova. Takođe je odbijen i prijedlog TI BiH da se povećaju kazne za kršenje zakona kao i da članovi komisije koja će odlučivati o sukobu interesa ne smiju biti članovi političkih partija što je i preporuka GRECO-a u smislu osiguranja nezavisnosti komisije. Umjesto toga, Ministarstvo je ostalo pri prijedlogu da članovi komisije ne mogu pet godina prije imenovanja biti članovi samo organa upravljanja političkim strankama, što svakako neće osigurati nezavisnost komisije.\nU dijelu koji se tiče rada Komisije za odlučivanje o sukobu interesa Ministarstvo je predložilo da sedam članova odluke mora donositi jednoglasno što će ponovo ostaviti prostor za opstrukcije i blokade rada komisije koje smo do sada gledali. Ako ne bude jednoglasne odluke prijedlog je da konačnu riječ daje Žalbeno vijeće Vijeća ministara BiH čime bi se dodatno ozakonilo miješanje politike u rad komisije koja treba da odlučuje o sukobu interesa imenovanih i izabranih zvaničnika BiH.\nMinistarstvo pravde BiH prihvatilo je neke prijedloge TI BiH poput boljeg definisanja povezanih lica koja su s nosiocima javnih funkcija u porodičnoj, političkoj ili ekonomskoj vezi. Ipak to ne mijenja činjenicu da ovakav Zakon predstavlja veliki korak nazad za cjelokupnu oblast sukoba interesa iako je njegovo unapređenje jedan je od 14 ključnih prioriteta BiH na evropskom putu.\nTakođe, važno je podsjetiti da je Predstavnički dom PS BiH nedavno usvojio Prijedlog Zakona o sukobu interesa koji u dobroj mjeri, uprkos usvojenim amandmanima koji derogiraju pojedine odredbe, ispunjava međunarodne standarde. Zato bi svakako bolje rješenje za Bosnu i Hercegovinu bilo da takav zakon uz usaglašavanje usvoji i Dom naroda, nego da se kreće u novu proceduru sa prijedlogom Ministarstva pravde BiH kojim se uspostavljaju još niži standardi od onih koje sada imamo.\nPrethodni članakPet majki zajedno u borbi za osmijehe i dobrobit ugrožene djece u svijetu\nNaredni članakUmro Đorđe Balašević


Kriterijumi za dodjelu ekonomskog pasoša moraju biti stroži – СНП\nKriterijumi za dodjelu ekonomskog pasoša moraju biti stroži\nНема коментара на Kriterijumi za dodjelu ekonomskog pasoša moraju biti stroži\nU propagandnom materijalu novog dela luksuznog naselja Porto Montenegro navode da kupci stanova i poslovnih prostora gratis dobijaju i crnogorski pasoš. U SNP-u ovakav potez smatraju neozbiljnim i navode da država treba da zaštiti interes građana.\nVlada Crne Gore nedavno je projekat „Boka Plejs“ uvrstila na Listu prioritetnih projekata iz oblasti turizma, čime investitori dobijaju niz administrativno-fiskalnih povoljnosti za realizaciju tih projekata, a jedna od njih je mogućnost da oni koji u te projekte ulažu svoj novac, dobiju i crnogorsko državljanstvo.\nU Socijalističkoj narodnoj partiji navode da državljanstvo više nije samo pitanje mesta rođenja, već se ono danas može i kupiti, i da se radi o nejasnom i potencijalno opasnom konceptu. Kako navode, tome u prilog govori podatak da je trgovina državljanstvom prerasla u globalnu industriju vrednu 25 milijardi dolara.\n– Smatramo neozbiljnim potez Vlade da uz nekretnine u luksuznom kompleksu u Tivtu daje crnogorski pasoš besplatno, kao da se radi o akciji prodaje garderobe ili prehrambenih namirnica. Mišljenja smo da u ovom slučaju, ipak, država mora da pokaže ozbiljnost i odlučnost da, čak i u teškim finansijskim trenucima, interes građana zaštiti i stavi na prvo mesto. U njihovom interesu, svakako, nije da državljani Crne Gore postanu i oni o kojima ne znamo ništa, čiji poslovi nisu čisti ili koji im na drugi način mogu naneti štetu – kazali su u SNP.\nSmatraju i da pokušaj da se preko ekonomskog državljanstva dođe do ozbiljnih investitora, te na taj način stvore direktni ekonomski benefiti, sam po sebi nije sporan. Međutim, ocenjuju da su problematični kriterijumi za dodelu ekonomskog državljanstva, koji bi trebalo da budu stroži i upravljeni prema tome da Crna Gora ostvari korist.\n← ИЗБОРИ РАСПИСАНИ МИМО УСТАВА → Спортисти Подгорице пружили подршку СПЦ: Ријешени смо да одбранимо светиње од унапријед осмишљене отимачине


Bakar-pokazatelj ekonomskih promena\nNeobuzdane i nepredvidive promene na finansijskim tržištima primoravaju investitore da tragaju za boljim načinima procene budućih kretanja ekonomije. Učesnici tržišta tradicionalno – i uspešno – prate promene cene bakra kao pokazatelja promena.\nTopljenje bakra, na više od 1100 stepeni Celzijusa, početak je industrijskog postupka koji donosi zaprepašćujuće mnoštvo proizvoda - od nakita do velikih električnih sistema. Dejvid Malpas je predsednik firme za ekonomska istraživanja „Ensima global“.\n„Bakar je godinama imao tendenciju da se kreće naviše kada je rast jak i naniže, kada je globalni rast slabiji. On se koristi za mnogo stvari koje su ljudima potrebne za građenje.“\nBakar je toliko važan za ekonomiju, da se rudari spuštaju duboko u utrobu zemlje u traganju za rudom. Eksperti prate cenu bakra da bi predvideli rast ekonomije ili recesiju. Postoji šala da je „doktor Bakar“ toliko dobar u praćenju ekonomskih kretanja, da mora da ima i doktorat.\nAli najnoviji metež na berzama je zamaglio tu sliku, s obzirom da su investitori bežali od akcija čija vrednost pada i kupovali robu široke potrošnje, što je izazvalo rast cena. Na rast cena je uticala i potražnja iz Kine, barem dok brige zbog usporavanja kineskog rasta nisu podstakle nagli pad cena.\nU intervjuu putem skajpa, veteran među berzanskim trgovcima koji je postao profesor na Univerzitetu „Adelfaj“, Majkl Driskol, kaže da tržište robe može da bude veoma surovo za sve koji nemaju sreću ili se nisu pripremili.\n„Roba široke potrošnje je izuzetno promenljiva, što nije za one sa lošim srcem, ili one koji nisu posvećeni.“\nBakar se često vadi iz velikih, neverovatno dubokih rudokopa, u kojima ogromne mašine drobe zemlju i džinovski kiperi odnose mnogobrojne tone rudače na preradu. Driskol i drugi eksperti kažu da će trgovci takođe morati duboko da kopaju da bi pronašli nove i bolje načine predviđanja budućeg pravca ekonomije, s obzirom da tržišta postaju sve složenija.


Zbog teškog položaja rudari Kreke najavljuju štrajk – Glas TK\nZbog teškog položaja rudari Kreke najavljuju štrajk\nredakcija 14. September 2017.\nSindikalni odbor Rudnika uglja ”Kreka” u Tuzli jednoglasno je donio odluku o najavi štajka Upravi ZD Rudnici uglja ”Kreka” ukoliko do 25. septembra Uprava ne izvrši isplatu plaće, toplog obroka, naknade za prijevoz, zdravstvenog osiguranja, a traže i potpuno poštivanje svih obaveza prema uposlenicima u skladu sa Kolektivnim ugovorom o pravima i obavezama poslodavaca i radnika u oblasti rudarstva u Federaciji BiH.\nSindikat je najavio da će, ukoliko se ne uvaže radnički zahtjevi, štrajk početi 26. septembra u 7.00 sati u svim rudnicima, organizacionim jedinicama i Direkciji Društva u ZD rudnici uglja ”Kreka” u Tuzli.\nSindikalni odbor Sindikalne organizacije ZD Rudnici uglja ”Kreka” u Tuzli danas je na svojoj redovnoj sjednici razmatrao izuzetno teško stanje koje je proizvedeno blokadom računa društva od Porezne uprave FBiH, Uprave za indirektno oporezivanje, na osnovu tužbi dobavljača i ostalih, a zbog čega je isplata augustovske plaće postala upitna.\nSindikat rudnika ”Kreka” je od ranije prepoznao ovu problematiku i preko Upravnog odbora Samostalnog sindikata radnika rudnika Federacije BiH je 9. maja ove godine upozorio Vladu Federacije BiH, Poreznu upravu FBiH, JP ”Elektroprivreda BiH” d.d. Sarajevo i Upravu ZD rudnici uglja ”Kreka” u Tuzli da se navedena problematika ne može i dalje ignorisati, jer itekako predstavlja potencijalnu opasnost da u određenom vremenskom periodu doprinese potpunom kolapsu nekih rudnika uglja i ponudio prijedlog rješenja, navodi se u saopćenju Sindikata.\nMeđutim, Sindikat rudnika ”Kreka” je nezadovoljan činjenicom da niko od nadležnih za rješavanje navedenog problema nije našao za shodno da odgovori i ispoštuje prijedlog Sindikata, čime bi se osiguralo efikasno funkcionisanje rudnika.\nRudari ”Kreke” su u augustu iskopali 198.000 tona uglja. Ovaj izvanredan rezultat je, kako se navodi, isključivo plod zalaganja rudara i rudarske snalažljivosti i još više dobija na značaju ako se uzme u obzir odnos vladajućeg društva prema realizaciji investicione faze 2016-2018. godina za rudnike ”Kreka” koja iznosi svega tri posto od obećanih ulaganja.\nPrevious Post: BiH na 36. mjestu FIFA-ine rang liste\nNext Post: Pletenjem do zarade: Proizvodi žena iz BiH nose se diljem Evrope, Azije i Amerike


Beta 29. septembra 2015. 14:35\nAgencija Republike Srbije za privatizaciju objavila je danas da je sa kompanijom „Kopernikus“ potpisala ugovore o prodaji radija „Šid“ i „Raška“, ukupne vrednosti 545.950 evra.\n„Kopernikus kejbl netvork“ je Radio „Raška“ platio 14.950 evra, a za Radio „Šid“ je dao 531.000 evra što je cena 76 puta veća od početne, po kojoj je taj lokalni radio bio ponuđen.\nU sistemu „Kopernikus“ su kablovski operater i televizija s tri kanala.\nAgencija za privatizaciju je bila obavezna da pre potpisivanja ugovora dobije saglasnost Uprave Ministarstva finansija Srbije za sprečavanje pranja novca i Regulatornog tela za elektronske medije (REM).\nDo sada je potpisano šest ugovora o prodaji kapitala medijskih preduzeća, a prva četiri su potpisana 25. septembra. To su kupoprodajni ugovori za Radio-televiziju „Inđija“, televiziju „Apolo“ iz Novog Sada i informativno propagandne centre „Vladičin Han“ i „Kula“.\nAgencija za privatizaciju je oglasila privatizaciju 50 medija, od čega su 22 prodata u prvom krugu, dok 28 ide u drugi krug privatizacije.\nRok za završetak privatizacije medija u vlasništvu Republike Srbije i lokalnih samouprava je 31. oktobar. Ako do tada ne budu prodati, njihov kapital će besplatno biti podeljen bivšim i sadašnjim zaposlenima.


Mlada fudbalska reprezentacija Srbije odradila je sjajan posao u kvalifikacijama za prvenstvo Evrope u Italiji i San Marinu iduće godine, ali selektor Goran Đorović zajedno sa saradnicima ide korak dalje i na skeneru već ima novi talas talentovanih igrača (generacija 1998. i mlađi) koji imaju pravo nastupa u sledećem cilusu kvalifikacija, od jeseni 2019. godine.\nTim povodom Đorović je pozvao 25 igrača za provere koje Srbija ima protiv Crne Gore i Makedonije. Prvi meč je na programu sa Crnom Gorom, 15.novembra u 13 sati u Sportskom centru FSCG u Podgorici, a drugi protiv Makedonije, dan kasnije u isto vreme i na istom mestu.\nNa spisku selektora Gorana Đorovića nalaze se: Marko Ilić (Voždovac), Aleksandar Stanković (Grafičar), Dušan Marković (Rad), Aleksa Terzić (Crvena zvezda), Nikola Tričković (Rad), Erhan Mašović (Trenčin), Strahinja Bošnjak (Zemun), Dušan Joković (Sesvete), Nikola Pejović (Empoli), Zarija Lambulić (Proleter), Jovan Vlalukin (Teleoptik), Stefan Veličković (Čukarički), Uroš Račić (Valensija), Njegoš Petrović (Rad), Aleksandar Đorđević (Čukarički), Petar Mićin (Udineze), Aleksandar Mesarović (Vojvodina), Luka Ilić (Breda), Luka Adžić (Anderleht), Veljko Birmančević (Čukarički), Strahinja Jovanović (Proleter), Igor Zlatanović (Radnik), Dejan Joveljić (Crvena zvezda), Nikola Gajić (Vojvodina), Đorđe Jovanović (Lokeren).\nNAKON POBEDE Đorović: Sve ekipe su motivisane kada igraju protiv nas\nFudbaleri Srbije su na sjajan način započeli kvalifikacije za Evropsko prvenstvo, jer su hrabrom igrom remizirali na gostovanju favorizovanom Portugalu - 1:1. "Orlovi" su došli do prednosti u sedmom minutu preko Tadića, ali je Danilo u 42. doneo bod aktuelnim prvacima Starog kontinenta.\nKapiten reprezentacije Srbije Dušan Tadić odigrao je gotovo savršen meč protiv Portugala (1:1). "Orlovi" su u Lisabonu osvojili bod u kvalifikacijama za Evropsko prvenstvo, a odlični ofanzivni vezista je u sedmom minutu doneo prednost našoj selekciji.\nFudbaleri Engleske ubediljivo su savladali Crnu Goru sa 5:1 kao gosti u dosta zanimljivoj utakmici u okviru drugog kola kvalifikacija za Evropsko prvenstvo.\nFernando Santoš došao je prilično iznerviran pred novinare posle remija sa Srbijom (1:1) u kvalifikacijama za Evropsko prvenstvo. Stratega evropskih šampiona pogodila je sudijska odluka Poljaka Simona Marčinjaka, zbog koje njegov tim nije dobio penal, kada je Antonio Rukavina igrao rukom.\nJedan navijač fudbalske reprezentacije Portugala pokušao je posle večerašnje utakmice protiv Srbije (1:1) u kvalifikacijama za Evropsko prvenstvo da napadne četvrtog sudiju dok su se igrači raspravljali sa glavnim arbitrom, ali su incidenti izbegnuti pošto je obezbeđenje u poslednjem trenutku reagovalo.\nFudbaleri Srbije osvojili su veliki bod u svom prvom kvalifikacionom meču za plasman na Evropsko prvenstvo, jer su u gostima remizirali sa Portugalom (1:1). Jedan od najboljih pojedinaca u našem timu ponovo je bio golman Marko Dmitrović.\nDefanzivni fudbaler Barselone Samuel Umtiti rekao je da bi bio oduševljen ako napadač Altetiko Madrida i njegov saigrač iz reprezentacije Francuske Antoan Grizman odluči da se na leto preseli na "Kamp Nou".\nVEČE EMOCIJA NA "MESTALJI" Miroslav Đukić igrao za "slepe miševe", Kanjizares nije mogao da zadrži suze na meču legendi Valensije i Španije /VIDEO/\nFudbalski klub Valensija organizovao je meč legendi "slepih miševa" protiv legendi Španije, a deo ovog spektakla bio je i naš stručnjak Miroslav Đukić, a bivši igrač ekipe sa "Mestalje".\nFudbalska reprezentacija Srbije ovog ponedeljka od 20.45 započinje kvalifikacije za Evropsko prvenstvo 2020. godine, a prvi protivnik je selekcija Portugala.\nMladi fudbaler Juventusa Moise Kean postigao je nedavno u pobedi "azura" nad Finskom (2:0) u prvom kolu kvalifikacija za Evropsko prvenstvo prvi gol u drugom nastupu za nacionalnu selekciju.


Mekalister ponovo na čelu Spoljnopolitičkog odbora Evropskog parlamenta - Dijalog.net\nNaslovna Politika Evropska unija Mekalister ponovo na čelu Spoljnopolitičkog odbora Evropskog parlamenta\nMekalister ponovo na čelu Spoljnopolitičkog odbora Evropskog parlamenta\nPostavljeno 11. July 2019.\nBrisel, 11. jul 2019. – Poslanik Evropskog parlamenta, Nemac Dejvid Mekalister ponovo je izabran za predsedavajućeg Spoljnopolitičkog odbora tog parlamenta (AFET).\nMekalister je u dosadašnjem sazivu bio i izvestilac za Srbiju u tom odboru, koji je zadužen za promovisanje, implementaciju i nadzor spoljne politike EU.\nMekalister je član nemačke vladajuće Hrišćansko-demokratske unije (CDU) i konzervativne Evropske narodne parije (EPP) u Evropskom parlamentu. Predsednici i potpredsednici odbora biraju se na mandat od dve i po godine.\nNovi izvestioci za zemlje Zapadnog Balkana u Evropskom parlamentu treba da budu izbrani u septembru.\nZa prvog potpredsednika Odbora za spoljnu politiku izabran je Vitold Jan Vaščikovski iz vladajuće poljske partije Prava i pravde i grupe Evropskih konzervativaca i reformista (ECR).\nMekalister je povodom izbora putem tvitera zahvalio na ukazanom poverenju i naveo da će u godinama koje dolaze zadatak biti “da se zajednička spoljna i bezbednosna politika EU nadpartijski osnaži“.\nU dosadašnjem, 8. sazivu, predsedavajući odbora je u prvoj polovini petogodišnjeg poslaničkog mandata bio Elmar Brok, a u druge dve i po godine Dejvid Mekalister.\nOd 2014. do 2019. Spoljnopolitički odbor, koji ima dva pododbora, i to za Ljudska prava i bezbednost i odbranu, usvojio je 143 izveštaja o odnosima EU sa trećim zemljama, piše u izveštaju o aktivnostima odbora u tom periodu.\nU usvojenim izveštajima napravljena je analiza balansa spoljnopolitičkih odnosa EU i trećih zemalja u kontekstu međunarodnih sporazuma, političkih asocijacija, trgovinskih interesa i vizne liberalizacije sa jedne, i stanja demokratije, vladavine prava i ljudskih prava sa druge strane.\nU okviru svojih nadležnosti, Odbor za spoljnu politiku EP raspravljao je pratio i sprovođenje strategije EU prema zemljama Zapadnog Balkana.\nNa početku mandata novog saziva EP, odbor bira izvestioca za svaku pojedinu zemlju kandidata za članstvo u EU, koji kreira dijalog sa relevantnim sagovornicima u EU, i sa predstavnicima vlasti i civlnog sektora u zemlji za koju je zadužen.\nOdbor usvaja i godišnju rezoluciju o napretku zemalja kandidata na putu u EU.\nOdbor je insistirao da Zapadni Balkan ostane na spisku prioriteta svih rotirajućih predsedavajućih Saveta EU, navodi se u izveštaju.\nOdbor je u okviru svojih aktivnosti imao i redovnu razmenu mišljenja sa visokim zvaničicnima Zapadnog Balkana, organizovao susrete poslanika EP sa poslanicima zemalja kandidata, razmatrao realizaciju pretpristupnih fondova (IPA), a uspostavio je i radnu grupu koja je imala redovne susrete sa predstavnicima civilnog sektora, prenosi Euractiv.\nOznakeDejvid MekalisterEvropski parlament\nPrethodno Share fondacija: Anketa o video-nadzoru\nSledeće Trifunović: 11. jul treba da bude posvećen žrtvama i sećanju na mračan deo istorije koji ne sme da se ponovi\nEvropski parlament o pogoršanju situacije u Poljskoj i Mađarskoj u poštovanju vrednosti pravne države\nBrisel, 18. januar 2020. – Evropski parlament ukazao je na pogoršanje situacije u Poljskoj…\nMenjanje pravila pred izbore dovodi u pitanje pravičnost\nBrisel, 14. januar 2020. – Izvestilac Evropskog parlamenta za Srbiju i član delegaci…\nEmili O’Rejli ponovo izabrana za evropsku ombudsmanku\nBrisel, 19. decembar 2019. – Poslanici Evropskog parlamenta ponovo su izabrali Emili OR…\nEvropska komisija razmatra privremenu zabranu tehnologije za prepoznavanje lica\nBrisel, 20. januar 2020. – Evropska komisija razmatra uvođenje privremene zabrane tehnolog…\nBudimpešta, 18. januar 2020. – Premijer Mađarske Viktor Orban najavio je da će parov…\nTop Tags Civilno društvo evropske integracije Srbija i Evropska unija konkurs lokalna samouprava istraživanje mladi vladavina prava Društvo mediji Vlada Republike Srbije Evropska unija Pravosuđe Evropska komisija OCD


Dejan Stanković pristao da nasledi Toleta Karadžića - SandzakHaber.Net , Sandžačke Internet Novine !\nNaslovna Sport Fudbal Dejan Stanković pristao da nasledi Toleta Karadžića\nDejan Stanković pristao da nasledi Toleta Karadžića\nOd HaberNews - 29. Novembra 2013. 0 55 Podeli na Fejsbuku\ntweet Proslavljeni srpski fudbaler Dejan Stanković pristao je da nasledi Tomislava Karadžića na mestu predsednika Fudbalskog saveza Srbije, nezvanično saznaje B92.\nU istom danu kada je košarkaška reprezentacija praktično dobila selektora, i Stanković je načelno pristao da bude novi selektor prvi čovek srpskog fudbala.\nPrema nezvaničnim saznanjima B92, dolazak Stankovića nikako nije povezan sa idejom Tomislava Karadžića da ga upravo on zameni, jer je aktuelni predsednik Fudbalskog saveza Srbije želeo za svog naslednika, kako je sam rekao, iskusnog privrednika, a ne bivšeg sportistu.\nPre nekoliko dana u slovenačkim medijima pojavila se informacija da Stanković želi da kupi ljubljansku Olimpiju u tandemu sa svojim šurakom Miretom Aćimovićem. Srpski mediji su gromoglasno tokom leta najavljivali njegov povratak u Crvenu zvezdu.\nIpak, konačnu reč imaće Skupština, koja će biti održana po završetku jesenjeg dela Jelen Superlige, što je za desetak dana. Ne treba zaboraviti da su članovi Skupštine FSS trenutno mahom ljudi koji su za aktuelnog predsednika.\nNa toj Skupštini sigurno će se raspravljati i o novom selektoru, kojeg će sigurno izabrati novo rukovodstvo. Kao glavni kandidat Stankovića u beogradskim medijima u četvrtak se pominje Ljubiša Tumbaković.\nsandzakhaber / izvor: trojka.rs\ntweet Prethodni tekstU Kanadi Biblija proglašena govorom mržnje!Sledeći tekstĐilas izbacio Tadića iz vile na Dedinju HaberNews\tPOVEZANE OBJAVEVIŠE OD AUTORA


Učenici na Trebeviću zasadili stotinu sadnica bijelog bora\nU sklopu odobrenog projekta od Ministarstva privrede Kantona Sarajevo, u saradnji sa KJP „Sarajevo-šume“ d.o.o. Sarajevo i Kantonalnom javnom ustanovom za zaštićena prirodna područja, Planinarski savez Kantona Sarajevo organizovao je 17. novembra 2015. godine pošumljavanje dijela Trebevića, odnosno predjela oko Vidikovca.\nDječije igralište i sprave za rekreaciju na Trebeviću\nPodručje Zaštićenog pejzaža „Trebević“ bogatije je za dječije igralište i sprave za rekreaciju koji se nalaze nedaleko od nekadašnjeg objekta „Prvi šumar“. Maštovito dizajnirano igralište će nesumnjivo obradovati najmlađe posjetioce, a takođe će sportistima biti na raspolaganju moderne sprave za rekreaciju.\n21 Pančićeva omorika za 21. stoljeće\nU organizaciji Društva prijatelja grada Sarajeva, Pokreta gorana Kantona Sarajevo i Kantonalne javne ustanove za zaštićena prirodna područja, u petak, 30. oktobra 2015. godine, kod nekadašnjeg objekta „Prvi šumar“ na Trebeviću, realizovan je ekološki projekat sadnje drveća pod nazivom „21 Pančićeva omorika za 21. stoljeće“.\nBijambare na smart-phone aplikaciji i Google mapi\nKantonalna javna ustanova za zaštićena prirodna područja, u saradnji s Općinom Ilijaš, učestvuje u projektu „Digitalni turistički BH itinerer“, koji u Bosni i Hercegovini implementira Udruženje za razvoj turizma regije ROTOR iz Doboja i finansira američka ambasada.\nUrađena anketa posjetilaca zaštićenih područja\nTokom avgusta i septembra 2015. godine na zaštićenim područjima Kantona Sarajevo – Vrelu Bosne, Skakavcu, Bijambarama i Trebeviću, kojima upravlja Ustanova, rađena je anketa posjetilaca. Anketirano je četiristo posjetilaca, po stotinu iz svakog područja.\nDonacija hrane za labudove i patke na Vrelu Bosne\nVeć nekoliko godina traje uspješna saradnja Kantonalne javne ustanove za zaštićena prirodna područja i firme „Klas d.d.“ iz Sarajeva. Uposlenici „Klasa“ svakodnevno na Vrelo Bosne besplatno dovoze stari hljeb za ishranu labudova i patki, jednih od najprepoznatljivijih simbola ovog područja.\nU organizaciji Kantonalne javne ustanove za zaštićena prirodna područja, 13. oktobra 2015. godine, u Informativno-edukacionom centru na Bijambarama, obilježen je oktobar – mjesec zaštite od požara. Predavanje o šumskim požarima održali su članovi Vatrogasnog društva „Novo Sarajevo – 1934“ učenicima trećih i četvrtih razreda Druge osnovne škole iz Hrasnice.\nNa Vrelu Bosne biciklijadom obilježen Svjetski dan bez automobila\nU organizaciji Kantonalne javne ustanove za zaštićena prirodna područja, 22. septembra na Vrelu Bosne biciklijadom je obilježen Svjetski dan bez automobila. Uz prisustvo brojnih medija, učestvovalo je više od dvjesto učenika ilidžanskih osnovnih i srednjih škola.\nOdržana biciklistička trka na Trebeviću\nU organizaciji Brdskog biciklističkog kluba „Igman“ Ilidža, održana je 13. septembra 2015. godine na Trebeviću biciklistička trka pod nazivom „TrebaDH“. Takmičari iz cijelog regiona spuštali su se po odličnoj pripremljenoj stazi sa vrha Trebevića, a cilj je bio u blizini ceste iznad Prvog šumara.\nOdržana IV Šumarijada FBiH na Bjelašnici\nOd 4. do 5. septembra 2015. godine na Bjelašnici je održano takmičenje u šumarskim i sportskim disciplinama pod nazivom Šumarijada FBiH. Organizacija ove šumarijade, inače četvrte po redu, bila je povjerena KJP "Sarajevo-šume" d.o.o. Sarajevo, a u nju je bilo uključeno i Ministarstvo privrede Kantona Sarajevo, kao i Udruženje šumarskih inžinjera i tehničara FBiH UŠIT.


Todić sa penzionerima u Leposaviću, podrška listi "Aleksandar Vučić - Za našu decu"\nJun 16, 2020 13:35\nPredsednik Privremenog organa opštine Leposavić Zoran Todić i opštinsko rukovodstvo posetili su danas Udruženje penzionera Leposavić i tom prilikom razgovarali sa članovima Udruženja o problemima sa kojima se svakodnevno susreću.\nDa lokalna samouprava, u saradnji sa državom Srbijom zaista pokazuje brigu i razumevanje za svakog svog stanovnika, a posebno za najstariju kategoriju govori činjenica da je položaj penzionera iz dana u dan sve bolji, zahvaljujući odgovornoj ekonomskoj i socijalnoj politici koju vodi predsednik Srbije Aleksandar Vučić, objavljeno je na Fejsbuk stranici Leposavić portal.\nPrema njihovim navodima posebna briga o starijoj populaciji pokazana je u vreme pandemije virusa korona.\nTodić je istakao da rukovodstvo Opštine pokazuje posebno poštovanje i brigu za stariju populaciju u opštini Leposavić.\n“Svojom posvećenošću u prethodnim decenijama, provodeći svoj životni i radni vek na teritoriji naše opštine, dali su svoj doprinos u razvoju i napretku...Svakodnevna pomoć koja je pružana penzionerima i starijoj kategoriji stanovništva uopšte, pokazatelj je da država brine o njima i da ceni sve što su učinili. Potrebno je sada pokazati da su odgovorni, vredni poštovanja, a to najbolje tako što će pokazati brigu o potomcima, o mladima i o deci da svi zajedno radimo i stvaramo za našu decu. A to je najbolje kroz podršku koju treba pružiti listi koja u prvi plan i ističe potrebe naše dece , a to je izborna lista Aleksandar Vučić-Za našu decu“, rekao je Todić.\nU razgovoru sa čelnicima opštine, penzioneri su izrazili zahvalnost na nesebičnoj pomoći i podršci koju im pruža lokalna samouprava u saradnji sa državnim vrhom Republike Srbije. Istakli su da je sada više nego ikad potrebno da pokažu slogu i jedinstvo, zahvalnost i podršku politici koju vodi Vučić.\nZaključeno je da će to jedinstvo najbolje dokazati masovnom izlaznošću sa svojom decom i unucima 21. juna i doprineti ubedljivoj pobedi Srpske napredne stranke, piše na Fejsbuku.\nKiMTodićLeposavić"Aleksandar Vučić - Za našu decu"\nGradonačelnici opština sa srpskom većinom na KiM: Zabrinutost i protivljenje izgradnji bilo kakve vojne baze 95\nAnđelković: Vojna baza Hrvatske na Kosovu dodatno će urušiti stabilnost u regionu 70


Vesti online / Slobodno Vreme / Putovanja / Otvorena ski sezona na Torniku\nNa stazama ima od 30 do 50 centimetara utabanog snega, a ljubitelje zimskih sportova prevoziće šestosedna žičara.\n- Danas su ski pas, žičara i svi ostali sadžaji u centru besplatni za posetioce, dok će u naredna tri dana važiti popust od 30 odsto.Trenutno su u funkciji staze Tornik, Čigota i Ribnički put - izjavio je rukovodilac Ski centra Tornik Branko Blagojević.\nSistemi za veštačko osnežavanje rade punim kapacitetom kako bi se osnežile i preostale dve staze i što pre prirpemile za skijaše i bordere.\nSkijašima početnicima i najmlađima je na raspolaganju i ski poligon, kao i bob na šinama i tjubing staza.\nAUTO-MOTO Ove stvari zimi nikako ne ostavljajte u automobilu


OSM Televizija - Makedonci i Hrvati špijuniraju Srbiju zbog Kosmeta, Republike Srpske i Rusije\nMakedonci i Hrvati špijuniraju Srbiju zbog Kosmeta, Republike Srpske i Rusije\nObavještajne službe Amerike i Velike Britanije pojačale su prisustvo u Srbiji i to preko makedonskih i hrvatskih agenata, pišu "Novosti".\nList napominje i da je ministar unutrašnjih poslova i sekretar Savjeta za nacionalnu bezbjednost Nebojša Stefanović rekao da su strane službe u Srbiji pojačale aktivnosti. Kako navode "Novosti", pozivajući se na dobro obavještene izvore, politički pritisak Zapada po pitanju Kosova i Metohije dobio je čvrstu podlogu i na obavještajnom terenu.\n"Tako je zabilježeno djelovanje stranog faktora usmjereno prema Srpskoj akademiji nauka i umjetnosti i Srpskoj pravoslavnoj crkvi radi razbijanja jedinstva o najkrupnijoj nacionalnoj temi oko koje je upravo započet široki dijalog", navodi list.\n"Novosti" pišu i da je u "paketu očekivanja SAD" da Beograd "primiri ambicije" Milorada Dodika o nezavisnosti Republike Srpske pa je i na tom polju registrovan rad obavještajaca radi podrivanja odnosa Srbije i Srpske.\nU fokusu interesovanja agenata je i saradnja sa Ruskom Federacijom u ekonomsko-energetskoj i vojno bezbjednosnoj oblasti, a pažnja u prvom redu hrvatskih obavještajaca bila je usmjerena na isporuku šest "migova 29" iz Moskve. U ostvarivanju svojih ciljeva strani obavještajci pokušavaju da vrbuju i visoke funkcionere u političkom i bezbjednosnom sektoru.\nOsim toga, britanski i američki obavještajci pokazuju interesovanje i za moguće ujedinjenje opozicije pred beogradske izbore, a bave se i navodnim kršenjem ljudskih i manjinskih prava i medijskim slobodama. Prema nezvaničnim podacima u Srbiji djeluje 55 stranih službi bezbjednosti iz 40 zemlja.\nJoš iz iste kategorije: « Zbog Izetbegovića danas zasjeda Savjet za nacionalnu bezbjednost Srbije Srpska crkva u Kosovskoj Mitrovici u Bin Ladenovom kompjuteru »


Vanredna situacija - Blic Online\nUKINUTA VANREDNA SITUACIJA Ugašen požar na gradskoj deponiji u Boru\nŠtab za vanredne situacije grada Bora doneo je danas odluku o ukidanju vanredne situacije na delu teritorije grada, pošto je lokalizovan požar koji je izbio na gradskoj deponiji u subotu uveče.\nVANREDNA SITUACIJA U BORU Požar na deponiji ne smiruje se više od 72 sata\nNa delu teritorije grada Bora proglasena je danas vanredna situacija zbog požara na Gradskoj deponiji koji se gasi više od 72 sata.\nU opštini Požega proglašena je vanredna situacija zbog nestašice vode, a odluka je doneta zbog drastičnog smanjenja količine vode koju Požega dobja iz sistema Rzav.\nU ovom gradu u Srbiji uvedena VANREDNA SITUACIJA zbog katastrofalne suše i nestašice vode\nUsled katastrofalne suše i nestašice vode opština Požega uvela je vanrednu situaciju. Bez vode su skoro sva sela koja se nalaze u visinskom području, a i delovi grada povremeno ostaju bez redovnog snabdevanja.\nVANDREDNA SITUACIJA U JOŠ JEDNOJ OPŠTINI Izlivanje vodotokova napravilo ogromnu štetu\nU oštini Ćuprija proglašena je vanredna situacija neophodna radi bržeg reagovanja u kritičnim uslovima nastalim zbog velikih padavina od 17. jula i otklanjanja šteta koje je već prouzrokovalo mestimično izlivanje vodotokova.\nVanredna situacija na teritoriji grada Valjeva, koja je zbog pandemije korona virusa bila proglašena 7. jula prošle godine, ukinuta je danas odlukom gradonačelnika Lazara Gojkovića, a na predlog gradskog Štaba za vanredne situacije.\nŠtab za vanredne situacije opštine Ćuprija, ukinuo je vanrednu situaciju uvedenu zbog epidemije virusa korone, saopšteno je iz te opštine.\nVanredna situacija u Arilju, mada je ta opcija bila na stolu članova opšinskog Kriznog štaba koji su zasedali večeras, ipak nije uvedena, ali nije isključeno da će na snazi biti od prekosutra.\nU danu kada će Krizni štab u Arilju, zbog povećanog broja obolelih od korona virusa, odlučivati o eventualnom uvođenju vanredne situacije, do čelnika ove opštine stigla je vest, doduše nezvanična, da je u jednom ovdašnjem selu prošlog vikenda priređena proslava kojoj je prisustvovalo oko 50 ljudi.\nZa poslednja tri meseca ukupno 1.240 obolelih od kovida: U ovom gradu UKINUTA vanredna situacija\nOpštinski štab za vanredne situacije danas je, imajući u vidu značajno bolju situaciju kada je reč o epidemiji korona virusa, odluku o ukidanju vanredne situacije na teritoriji opštine Lučani koja je uvedena krajem novembra prošle godine.\nJak vetar i snežni nanosi zaustavili saobraćaj ka vrhu Kopaonika, na području Nove Varoši i dalje se ne može do nekoliko domaćinstava\nNa području Nove Varoši, gde je juče zbog neprohodnih puteva proglašena vanredna situacija u sedam mesnih zajednica, jutros je nastavljena borba protiv snega koji je zavejao puteve.


Naslovna Medija centar Radno vreme tokom Dana državnosti Radno vreme tokom Dana državnosti\nBanca Intesa će predstojeće Sretenje - Dan državnosti Srbije obeležiti neradno. Ekspoziture banke neće raditi u četvrtak 15. i petak 16. februara 2018. godine, a prvi radni dan nakon praznika je ponedeljak, 19. februar 2018. godine.\nTokom praznika klijenti mogu da koriste bankomate za podizanje novca, kao i E-banking terminale koji im omogućavaju da izvrše bilo koje plaćanje sa svog tekućeg računa bez naknade, provere stanje ili odštampaju izvode po računima i kreditnim karticama. Lokacije bankomata i ekspozitura sa E-banking terminalima možete pronaći na interaktivnoj mapi.\nTakođe, govorni automat za upite stanja, kursnu listu i druge informacije (011 310 88 88) i Korisnički servis za platne kartice (011 30 10 160) biće dostupni 24 časa, a klijentima su na raspolaganju i elektronski servisi Banca Intesa – Intesa Mobi i Intesa On-line, putem kojih mogu da obave plaćanja, prenos sredstava, kao i menjačke poslove.


"RIO TINTO krši zakon": Građani odlučni u borbi - Embargo\nRudarska kompanija Rio Tinto u svom tekstu Projekat JADAR – Činjenice su važne, koji je objavljen pojedinim domaćim medijima, nije pomenula neke veoma važne činjenice koje se odnose na njene aktivnosti u Srbiji koje se odnose na iskopavanje litijuma, saopštili su Koalicija protiv korupcije u životnoj sredini i Podrinjski anti korupcijski tim (PAKT).\n„Jedino što je u navedenom tekstu tačno jeste da kompanija razvija projekat skoro već dve decenije. Te dve decenije obeležene su: netransparetnošću, nepoštovanjem zakona, manipulacijama, saradnjom sa svim vlastima iza zatvorenih vrata i pritiscima i ucenama meštana“, piše u saopštenju.\nOrganizacije dodaju da je i pored toga kompanija obavestila javnost kako se prava istina može pročitati samo na njenom sajtu, a da su sve ostalo „pogrešne interpretacije“.\nOrganizacije smatraju da imena profesora nikako ne mogu da budu prikrivana Zakonom o zaštiti podataka o ličnosti i pitaju se da li je to „činjenica ili pogrešna interpretacija Rio Tinta“.\nProtestna auto-litija protiv rudnika litijuma u Jadru FOTO: PAKT\n„Međutim, prilikom naučne rasprave u SANU od ‘silne’ dokumentacije predstavnici kompanije nisu imali odgovore na mnoga pitanja naših cenjenih akademika, a podsećamo da je to bila prilika da se istraživanja predstave i naučni pogledi brane. Lepe želje i obećanja pala su u vodu za samo dva dana naučnog skupa u SANU“, ocenjuju PAKT i Koalicija za zaštitu životne sredine.\n← Bakarec: Iskustvo mi kaže da postoje nezadovoljnici i nezahvalnici\nVAŽAN SUSRET U PREDSEDNIŠTVU: Predsednik Srbije se sastao prvo sa ambasadorom UAE, a u 13 sati i sa Kvintom o Kosovu →


5. 7. 2018. u 13:14\nIzvoz roba i usluga domaće IT industrije konačno je dostigao brojku od milijardu evra, istakao je ministar finansija Siniša Mali i poručio da je digitalizacija jedan od prioriteta rada ove Vlade, kao i da će se nastaviti sa ulaganjima.\nKako piše RTS, prema rečima ministra IT industrija beleži visoke stope rasta iz godine u godinu. Mali je sve to istakao na panelu „Zajednički pristup ka digitalizovanom Zapadnom Balkanu“ na sastanku ministara ekonomije zemalja učesnica Berlinskog procesa u Beču.\nKako veliki broj mladih ljudi svoju budućnost vidi u toj oblasti, kaže Mali, Srbija je programiranje uvela ne samo u srednjim već i u osnovnim školama:\nNaša obaveza je da te mlade ljude zapošljavamo, da im damo mogućnost da svoje snove ostvare u našoj zemlji. Ove godine 1.750 škola dobilo je kompjutere i priključenje na internet.\nPrema njegovim rečima, Srbija je postala lider u implementaciji takozvanih e-udžbenika i najavio da će naše škole od septembra imati 2.000 učionica koje će biti potpuno digitalizovane. Govoreći o digitalizaciji, Mali je naveo i da je Vlada Srbije posebno ponosna na projekat e-uprave, kroz koji je samo prošle godine više od šest miliona dokumenata izdato u elektronskoj formi, dok su ušteđeni milioni sati čekanaj u redovima.\nSrbija domaćin ‘Digitalnog samita’ zemalja regiona\nJoš jedan u nizu projekata Vlade u okviru procesa digitalizacije je i „e-beba“, podseća ministar, i kaže da sada mladi roditelji mogu svoje dete prijaviti u porodilištu, bez čekanja u redovima, a svu potrebnu dokumentaciju dobijaju na kućnu adresu. On ističe i da država mnogo ulaže u velike naučnoistraživačke centre, poput Naučno-tehnološkog parka u Beogradu, gde danas radi više desetina kompanija koje zapošljavaju stotine mladih, te da je za razvoj sličnih parkova spremno 65 miliona evra.\nMali je dodao da je digitalizacija važna ne samo za Srbiju, već i za ceo region i najavio da će Srbija sledeće godine biti domaćin „Digitalnog samita“ zemalja regiona, gde će kako on kaže, potvrditi svoje liderstvo u regionu u toj oblasti.\n6. 7. 2018. u 15:45\nSve će biti isto kao i sa malinama


Saborna crkva na udaru provalnika – SARAJEVO.co.ba\nObjavljeno 19. 08. 2009 19. 08. 2009 od sarajevo.co.ba\nSaborna crkva na udaru provalnika\nJoš uvijek nepoznati počinioci su prethodne noći pokušali nasilno ući u Sabornu crkvu u Sarajevu.\n“Provalnici su najprije skinuli ukrasnu lajsnu sa drvenih dvokrilnih vrata na ulazu u crkvu sa sjeverne strane, iz pravca Ekonomskog fakulteta, a zatim sa dvije željezne šipke pokušali odvaliti vrata. U tom pokušaju provale ih je vjerovatno neko prekinuo, jer su između dva krila vrata ostale zaglavljene šipke sa kojima je pokušana provala.”, saopštio je jerej Borislav Livopoljac, starješina Saborne crkve, dodajući da je pokušaj provale primijećen rano jutros.\nPokušaj provale u Sabornu crkvu je treći napad na pravoslavne bogomolje u Sarajevu u posljednjih mjesec dana, nakon što je protekle nedjelje pucano na “Hram svetog Nikolaja” u sarajevskom naselju Reljevo, a prije toga obijena crkva “Preobraženja Gospodnjeg” u Novom Sarajevu.\nO incidentu je obaviještena federalna policija koja je obavila uviđaj.\nObjavljeno u Sarajevske novostiOznačeno policija,provala,Saborna crkva,Sarajevo\nNazad Mickey Rourke sevdalija\nNaprijed Scully stigla u Sarajevo\nJedan odgovor na “Saborna crkva na udaru provalnika”\n05. 09. 2009 u 20:51


16.09.10 Novi VTL MB 450 MkIII\nNa ovogodisnjem CES-u VTL je publici predstavio nove monoblokove is serije Signature. Prema obecanju ljudi iz VTL-a sada se i na svetskom trzistu u prodaji moze naci ovo novo i znacajno poboljsano pojacalo iz Signature serije – model MB 450 MkIII. Model MB 450 je i do sada vazio za izuzetno kvalitetno i pre svega muzikalno pojacalo snage ali su najnovije izmene u dizajnu podigle njegove kvalitete na jos visi nivo. Serija Signature je vec po svim parametrima predstavljala referentni nivo kvaliteta, pa je audiofilima sirom sveta bilo interesantno sta ce nam to VTL ponuditi a da bude cujno bolje od “starog” modela. Akcenat izmena je stavljen na unapredjenje nekih strujnih kola kao i uspesno resavanje rada cevnih pojacavaca sa zvucnicima niske osetljivosti koji su uvek veoma komplikovani tokom koriscenja. Vlasnicima novog MB 450 MkIII su ponudjene 4 opcije (Low, Mid, High i Max) podesavanja damping faktora od koga zavisi kvalitet kontrole zvucnika kao i dubine reprodukcije najnizeg basa. Tu je i opcija podesavanja izlazne impedanse cime se pojacalo u potpunosti prilagodjava zvucnicima. Na ovaj nacin se vrsi apsolutna optimizacija veze pojacalo-zvucnici sto rezultuje daleko boljim i prirodnijim zvukom. Znacajno je poboljsan i dizajn balansiranih kola kao i kvalitet izlaznih trafoa sto je dinamiku i agilnost zvuka podiglo na jos visi nivo.\nUpotrebljene su znacajno kvalitetnije pasivne komponente, od kojih bi posebno izdvojili premium Mundorf silver coil kondenzatore sto sa ostalim unapredjenima daje potpuno nov i veoma cujno bolji kvalitet.\nPrvi testovi su pokazali prednosti primenjenih tehnologija pa sada prakticno ne postoji zvucnik koje ovo i inace veoma snazno pojacalo nece lako i cvrsto kontrolisati bez obzira na vrsu muzike ili njenu dinamicku kompleksnost. Bas je sada jos snazniji, dublji, brzi i bolje kontrolisan dok su srednji tonovi jos opusteniji i jos boljom sinergijom sa nizim i visokim spektrom. Tonska stabilnost i prirodna lepota visokih tonova ce i Vas oduseviti. Kao i do sada proizvodjac preporucuje i koristi cevi 6550C ili njihovu alternativu u vidu nesto mekse i manje energicne KT-88. Kako novi modeli za vlasnike „starih” verzija mogu predstavljati potencijalni psiholoski problem proizvodjac je predvideo varijantu upgrade seta na verziju MkIII sto ce im omoguciti da i dalje imaju poslednju verziju ovog zaista vrhunskog pojacavaca. Ako pomislite da je ovo kraj, varate se, jer su tu njihova bolja ali i skuplja braca VTL S400 i Seigfried monoblokovi pa razmisljate i skupljajte novac ne bi li i Vi postali srecni i zadovoljni vlasnici ovih lepotana.


Loše vreme odložilo utakmice: Mreže mirovale, Beograđani diskvalifikovani · gradski.online\nLoše vreme odložilo utakmice: Mreže mirovale, Beograđani diskvalifikovani\nKIKINDA- Loše i vetrovito vreme sprečilo je ljubitelje malog fudbala da, u sredu uveče, uživaju u sjajnim partijama na Noćnom turniru “Kikinda 2018”. Organizatori su odložili turnirsko veče zbog otežanih vremenskih prilika, uz nadu da će večeras biti povoljnije vreme za igranje. Organizatori su diskvalifikovali beogradsku ekipu “Horoskop” iz daljeg takmičenja, jer gosti nisu došli u zakazano vreme na dve utakmice.\nTo je dovelo do izmena rasporeda utakmica, imajući u vidu da je došlo do diskvalifikacije i ekipe u grupi C, koja će tako automatski davati dvoje četvrtfinalista. Ukoliko vremeski uslovi dozvole, večeras od 20 i 30 sati odigraće se dve utakmice. “MBM Bjanka” igraće protiv “Kalimera”, dok će se kasnije sastati “MZ Novaković” i “Internacional”.\nPortal Gradski podseća da publika ima mogućnost da donira novčana sredstva kako bi naša mala sugrađanka Kalina Radnović otputovala u Tursku na hitnu operaciju. Organizator turnira je Grad Kikinda, uz podršku Sportskog saveza Kikinde, ali i velikog broja sponzora koji su obezbedili nagrade za gledaoce.\nPrethodnoBili smo na 3. “Suvača demo festu”: To je taj zvuk koji obara, mlađi najslađi\nSledećeOkršaj modernih titana: Domaćine i Srbiju predstavljaće najjači deda


Održan seminar “Izazovi korupcije u sektoru energetike u Srbiji i regionu”\nKovačica, 6.septembra - Centar za ekologiju i održivi razvoj (CEKOR) Subotica, održao je u Kovačici dvodnevni seminar o izazovima korupcije u sektoru energetike u Srbiji i regionu.\nSvrha seminara je da zainteresovanim novinarima i urednicima domaćih internet, elektronskih i štampanih medija pruži dodatne informacije o dugoročnim negativnim uticajima lošeg planiranja i upravljanja energetskim sektorom i ponudi mogućnost razmene iskustava o ovoj temi.\nPoseban akcenat je stavljen na ulogu medija u prepoznavanju sistemskih uslova za korupciju i sprečavanje korupcije i drugih oblika zloupotreba u planiranju i sprovodjenju planova razvoja, što sve vodi dugoročnoj finansijskoj, tehnološkoj i ekološkoj neodrživosti energetskog sektora Srbije.\nNa seminaru su kao govornici učestvovali g-dja Sonja Liht, direktor Beogradskog Fonda za politicku izuzetnost, doc. dr Vladimir Barovic, sa filozofskog fakulteta u Novom Sadu, ekspert za krizno novinarstvo, nacionalni i regionalni eskpert Svetske banke i UN za energetsku efikasnost i klimatske promene Aleksandar Kovačević i Zvezdan Kalmar iz CEKOR-a.\n...opšpirnije reportaža sa seminara u produkciji OK Tv


Izvor: Gde investirati arhiva vesti 20.12.2016 - Naslovi.net\nBrazil: Godišnja kamata na kreditne kartice 475,8 odsto\nGde investirati 20.12.2016\nTrocifrena godišnja kamatna stopa na kreditne kartice u Brazilu prisiljava mnoge kupoholičare u toj zemlji da odustanu od kupovina čak i u sezoni praznične šoping groznice, piše danas agencija “Bloombreg”. Prosečna godišnja kamatna stopa na… »\nPortugal uvodi porez na osunčane rezidencije sa lepim pogledom\nPortugal će nametnuti novu dažbinu vlasnicima kuća s lepim pogledom i bogatom osunčanošću, povećavajući im poresku osnovicu, objavili su u Službenom glasniku. Porez na takve kuće i stanove će time biti povećan do 20 odsto u slučaju kada kuća… »\nReferentna vrednost S&P 500 indeksa akcija je u petak na zatvaranju berze bila 2258,07, samo 0,6% od svog maksimuma. Ovo ukazuje da akcije iz SAD opet ulaze na novu teritoriju. “Obično bismo očekivali da sve ovo ima veze sa višim rastom, inflacijom i… »\n20.12.2016 Gde investirati, kategorije


Habek: Nisu sve zemlje spremne za nezavisnost od ruske nafte\nTanjug 2. maja 2022. 10:53\nBERLIN – Nemački ministar ekonomije Robert Habek izjavio je danas da je čuo različita mišljenja o embargu na uvoz ruske nafte i da neke zemlje nisu spremne za takav korak.\n„Druge zemlje nisu napredovale toliko kao mi u pogledu nezavisnosti od nafte. Uspeli smo da dođemo do situacije da Nemačka može da podnese embargo na naftu. To ne znači da neće biti posledica“, rekao je Habek na konferenciji za novinare, dodajući da Nemačka ne želi da izazove ekonomsku katastrofu, prenosi Rojters.\nNemačka je prošlog meseca smanjila udeo ruske nafte na 25 posto ukupnog uvoza sa 35 procenata koliko je iznosio pre ruskog napada na Ukrajinu.\n„Još uvek nemamo rešenje za rafineriju u Švedu. Ne možemo da garantujemo kontinuitet snabdevanja. Sigurno će biti poskupljenja i doći će do prekida. Ali to ne znači da ćemo ući u naftnu krizu“, napomenuo je Habek\nDvojica diplomata Evropske unije ranije su izjavila da blok naginje zabrani uvoza ruske nafte do kraja godine u okviru šestog paketa sankcija prema Rusiji zbog napada na Ukrajinu. Ministri energetike EU će razgovarati kasnije danas u Briselu o predlogu embarga na naftu.\nHabek je takođe ocenio da „treba da shvatimo da je vreme jeftinih fosilnih goriva prošlo“, napominjući da se Nemačka sprema za sve scenarije kada je reč o radu rafinerije u Švedu.\nDa bi to bilo moguće, mora da se produbi gaz u luci Rostok i da se završe radovi na cevovodu koji je povezuje sa Švedom, rekao je on.


Lajčak: Sve spremno za dijalog Beograd-Priština\nDirektor za Balkan, Rusiju i zemlje Istočnog partnerstva u diplomatiji Evropske unije, slovački diplomata Miroslav Lajčak, ocijenio je danas u Bratislavi da nema razloga za odlaganje dijaloga Beograda i Prištine.\n"Za početak dijaloga je sve spremno i nema razloga da se odlaže", kazao je Lajčak slovačkoj novinskoj agenciji TASR, iako nije zvanično potvrdio da će dijalog početi baš 8. marta kako su najavili srpski i kosovski zvaničnici.\n"Filozofija pristupa je da se dijalog koncentriše u prvom redu na pitanja koja utiču direktno na život ljudi i čije rješavanje će život učiniti jednostavnijim, koja će pomoći regionalnoj atmosferi, regionalnoj trgovini i komunikaciji", rekao je Lajčak.\nEvropski diplomata kazao je takođe da EU vrlo ozbiljno uzima optužbe koje su izrečene na račun kosovskog premijera Hašima Taćija da je umiješan u trgovinu ljudskim organima i organizovani kriminal na Kosovu, ali da poštuje princip da je neko nevin dok mu se prestup ne dokaže.\n"Misija EULEKS ima od nas mandat da vrlo ozbiljno istraži te optužbe, što EULEKS i čini", kazao je Lajčak.


Manjine nezadovoljne medijskom zastupljenošću\nŠef Poslaničke grupe 6+ Džezair Murati kaže kako neki od domaćih medija ne prate u dovoljnoj meri aktivnosti manjinskih zajednica:\n«Još uvek imamo konkrentih primedbi na neke od medija, pisanih i elektronskih, sada se ograničavam na neke koji nedovoljnu pažnju pružaju predstavnicima manjina, ne samo u Skupštini već i na lokalnom nivou, pa još niže, gde konkretno živi stanovništvo.»\nMediji manjina su, prema njegovim rečima delili sudbinu manjina i procesa kroz koje su one prolazile posle sukoba na Kosovu:\n«Ja bih ovde rekao da mediji na bošnjačkom i turskom jeziku otprilike idu jednom uzlaznom putanjom, suočeni sa svim onim sa čime su suočeni i mediji i na albanskom jeziku.»\nIstovremeno, Radio-televizija Kosova, kao javni servis, u svojoj uređivačkoj politici je orijentisan tako da manjine dobijaju onoliko programa koliko učestvuju u ukupnom broju stanovništva Kosova.\nČlan Predsedništva Skupštine Kosova i predsednik Turske demokratske partije Mahir Jaggjillar ističe da pisani i elektronski mediji na albanskom jeziku ne daju dovoljno prostora manjinskim zajednicama koje žive na Kosovu, posebno onima koje su, kako je rekao, integrisane u kosovsko društvo:\n«Mislimo da nemamo potreban prostor, ne samo na jezicima manjina, već ponekad i na albanskom jeziku i nismo prisutni ni u emisijama na albanskom jeziku.»\nRTK kao javni servis emituje programe na jezicima svih manjina na Kosovu. Generalni direktor RTK Agim Zatriqi ističe da oni ne posmatraju njihovu gledanost na osnovu etničkog kriterijuma, već je za njih osnov građanin Kosova nezavisno od nacionalne, verske i jezičke pripadnosti:\n«Programi etničkih zajednica na Kosovu će deliti sudbinu RTK. Koliko će se razvijati RTK kao nezavisni i održivi javni servis, toliko će se razvijati i programi etničkih zajendica. Za onoliko koliko će RTK nastaviti svoj put ka stalnom podizanju profesionalnog nivoa, toliko će se to događati sa programima na jezicima etničkih zajednica.»\nIstovremeno, za bolji razvoj lokalnih medija na jezicima nacionalnih zajednica, na osnovu Zakona o RTK, predviđa se da se od 1. januara sledeće godine odvaja 5 odsto od ukupnog iznosa pretplate za javni RTV servis, kaze Zatriqi:\n«Građani Kosova koji redovno plaćaju električnu energiju i sa tim i RTV pretplatu od sledeće godine će delimično finansirati i razvoj i rad nekih lokalnih manjinskih medija na Kosovu.»\nO interesovanju medija da prate aktivnosti i stanje u manjinskim zajednicama dovoljno govori i činjenica da su današnju konferenciju pratili samo novinari RTK.\nNrekić pušten da se brani sa slobode


Policajac u Ribniku traži plasman u viši rang | 4plus1.ba\nSutra (petak) u 20:00h derbi pretposljednjeg, 12. kola Druge lige RS – Grupa “Zapad” u Ribniku igraju domaći KMF Viktorija i KMF Policajac iz Banja Luke.\nKMF Viktorija (arhiva)\nViktorija se dva kola prije kraja nalazi na drugom mjestu i još uvijek ima teoretske šanse za titulu i plasman u viši rang takmičenja naredne sezone, a za to su joj potrebne dvije pobjede u preostala dva meča, te poraz Banjalučana u ovom i idućem kolu.\nPolicajac je prvi na tabeli sa 32 osvojena boda, odnosno pet više od ekipe iz Ribnika i njima je u ovom derbiju potreban samo bod kako bi kolo prije kraja ovjerili titulu i izborili plasman u Prvu ligu Republike Srpske naredne sezone.\nMeč ovih rivala iz prvog dijela sezone odigran je u Banja Luci i tada je KMF Policajac slavio sa ubjedljivih 6:1.\nTrener KMF Viktorija, Draženko Stanarević, u razgovoru za naš portal poručio je da je velika razlika u kvaliteti ove dvije ekipe, ali da će njegovi igrači pokušati biti dostojan protivnik favorizovanim gostima.\n“U sezonu smo ušli sa ambicijama da završimo na sredini tabele, ali maksimalnim zalaganjem uspjeli smo dobiti sve domaće utakmice i i u tome segmentu smo jedna od najboljih ekipa u ligi. Naglasio bih i da imamo najbolju posjetu od svih ekipa u ovoj grupi, kao i najboljeg strijelca lige. Derbi dočekujemo u fantastičnoj atmosferi, igramo na svom terenu i pred svojom publikom i sigurno da ekipi Policajca neće biti lako. Veliki je izazov pripremati se za utakmicu sa njima, izuzetno ih cijenimo i poštujemo. Isto tako vjerujem u svoje igrače koji će se držati plana i uz punu dvoranu možemo biti dostajan rival favorizovanim gostima. Prije svega je cilj da budemo dobri domaćini i da se svi osjećaju zadovoljno. Nadam se sjajnoj futsal predstavi, pa neka pobijedi futsal, a na terenu bolja ekipa“, rekao je Stanarević za 4plus1.ba\nSa druge strane, trener prvoplasiranog KMF Policajac, Srđan Tomašević, za 4plus1.ba ne krije da su ambicije ove ekipe pobjeda i plasman u viši rang.\n“Ekipa maksimalno ozbiljno ulazi u predstojeću utakmicu protiv Viktorije. U dosadašnjem dijelu prvenstva nismo pretrpili nijedan poraz i u Ribnik putujemo kako bi taj niz nastavili i pobjedom osigurali plasaman u Prvu ligu RS. Uprava kluba ima dugoročne planove, a za viši rang u planu je dovođenje nekoliko kvalitetnih igrača. Od naredne sezone kreće i omladinska škola futsala, prva u Banja Luci“, izjavio je Tomašević za naš portal.\nDerbi 12. kola Druge lige RS – Grupa “Zapad” između Viktorije i Policajca na programu je sutra (petak) u 20:00h u Sportskoj dvorani u Ribniku.\nRelated Topicsdruga liga rspolicajacviktorija


SUTRA KANDIDATURA SRBIJE\nŠvedski ministar inostranih poslova Karl Bilt danas je u Briselu održao konferenciju za štampu na kojoj je, između ostalog, govorio o odluci Srbije da sutra podnese zahtev za članstvo u Evropskoj uniji.\nŠef švedske diplomatije je ocenio da "jeste pravi trenutak" da Srbija zatraži status kandidata za članstvo u Evropskoj uniji.\nStavljanje na snagu trgovinskog sporazuma s Unijom je otvorilo vrata Beogradu za podnošenje kandidature za članstvo u EU, u utorak u Stokholmu, rekao je Bilt, sažimajući rezultate švedskog predsedavanja Unijom.\nKandidatura sutra u Stokholmu\nKandidaturu Srbije za prijem u članstvo u Evropskoj uniji podneće sutra u Stokholmu predsednik Srbije Boris Tadić .\nPremijer Švedske, koja do kraja godine predsedava EU, Frederik Rajnfelt ocenio je u saopštenju da je "Srbija napravila istorijski korak odlučivši da aplicira za članstvo u EU".\n"Sa zadovoljstvom ću primiti predsednika Srbije Borisa Tadića u Stokholmu 22. decembra kada će zvanično biti podnet zahtev", naveo je Rajnfelt.\nObjavljujući odluku, Boris Tadić je rekao ona predstavlja prekretnicu i novu etapu koja će zahtevati duboke i bolne reforme, ali će na kraju građanima i njihovim porodicama doneti korist.\nTakođe je rekao da je Srbija obavestila evropske lidere o nameri da podnese kandidaturu i da je ta odluka naišla na veliku podršku evropskih partnera.\nŠvedska će, inače, samo primiti zahtev Srbije za članstvo, budući da će on biti podnet praktično poslednjeg dana švedskog mandata na čelu EU pred božićne i novogodišnje praznike.\nKandidatura od 1. januara prelazi u ruke narednog predsedavajućeg Saveta ministara, Španije.\nBBC- jev saradnik u Briselu predviđa da će Madrid kandidaturu Srbije početkom naredne godine staviti na dnevni red jednog od sastanaka Saveta ministara, koji mora da zatraži mišljenje od Evropske komisije o tome da li je Srbija spremna da dobije status kandidata.\nTa procena će biti doneta na osnovu upitnika od nekih 4000 pitanja na koje vlasti u Beogradu moraju da odgovore.\nSavetodavno mišljenje Evropske komisije potom se vraća Savetu ministara, koji donose odluku o datumu početka pregovora o učlanjenju.\nČitanja: 3302 | Komentara: 0 | Dodaj komentar


"Falanghina Del Sannio" i na 15. beogradskom salonu vina\nU sklopu projekta "Ocm - Wine" uz podršku EU, italijanski brend vina "Falanghina del Sannio", predstavio se beogradskoj publici prvi put na BSV u Kristalnoj dvorani hotela Hyatt. Beogradski salon vina je jedna od najprestižnijih manifestacija koja ujedino predstavlja simbol vinske kulture i događaj u Srbiji. Shodno tome, zadovoljstvo nam je bilo što su posetioci mogli da uživaju u degustaciji vina Falangina, i da dobiju sve potrebne informacije o novom vinu na tržištu u Srbiji. Prisustvo profesionalaca kao i vrhunskih poznavalaca i ljubitelja vina, upotpunilo je kvalitetnu degustaciju koju smo upriličili na našem štandu sa predstavnicima projekta "Falanghina del Sannio" brenda u Srbiji. Zadovoljstvo nam je što uspešna kampanja projekta "Ocm - Wine" brenda "Falanghina del Sannio" kroz selektovane manifestacije upoznaje ovaj italijanski brend vina sa tržištem u Srbiji, i što interesovanje za naše vino svakim danom je sve veće. Ujedino podsećamo da je "Falanghina del Sannio" proglašena za evropsku prestonicu vina 2019. u oktobru ove godine, u evropskom parlamentu u Briselu.\nFalanghina Del Sannio na sajmu vina održanom u hotelu Metropol\nVeliko interesovanje ljubitelja italijanske kuhinje i kvalitetnog vina, zabeležilo je rekordnu posećenost na štandu "Falanghina del Sannio DOP"! U hotelu Metropol, 23. i 24. novembra, od ranih jutarnjih časova, do kasno uveče, organizovane su konstantne degustacije, kao i specijalni sastanci sa predstavnicima projekta. Ovaj događaj "Made in Italy - Serbia", povodom "Treće italijanske kuhinje u svetu" otvorio je ambasador Italije u Beogradu, gospodin Karlo Lo Kašo (Carlo Lo Cascio).\nHOTEL "METROPOL PALACE BELGRADE"\nPovodom događaja "Treće nedelje italijanske kuhinje u svetu" u sklopu manifestacije "Made in Italy - Serbia", u hotelu Metropol Palace Beograd, očekujemo vas na zvaničnoj degustaciji vina Falangina 23. - 24. novembra 2018. Dobro došli!\nTRATTORIA CAMPANIA restoran\nU čuvenom restoranu "Trattoria Campania" održali smo promotivnu večeru uz degustaciju vina "Falanghina del Sannio DOP". S obzirom na specijalnu misiju, selektovana klijentela, upotpunila je atmosferu a naše hostese i somelijeri imali su sjajnu komunikaciju sa prisutnim gostima koji su imali veliko interesovanje za naše proizvode koje ističe kvalitet ukusa i način proizvodnje.\nDatum kreiranja: 25 april 2018\nPrva degustacija brenda "Falanghina del Sannio DOP" u Beogradu održana je u aprilu mesecu u prelepoj sali hotela "Majestic". U cilju da upoznamo sve zvanice i posetioce sa visokim kvalitetom naših vina, održali smo degustaciju na kojoj su prisustvovali pripadnici hotelijerskog sektora, menadžeri i vlasnici renomiranih restorana, vinarija, kafića, distributeri kao i pravi ljubitelji vina. Događaj je bio otvorenog karaktera. Drago nam je što smo uspeli da zainteresujemo posetioce i istaknemo kvalitet italijanskog brenda "Falanghina del Sannio".


"Rigoleto" otvorio prvi Festival opere u Novom Sadu\nTanjug 14. juna 2019. 20:29\nNOVI SAD – Premijerom opere „Rigoleto“ u Srpskom narodnom pozorištu u Novom Sadu, večeras je počeo prvi Festival opere, koji će trajati do 21. juna.\nOpera za najmlađe i konceptualno različite predstave obeležiće prvi u istoriji Festival opere u Novom Sadu.\nIdeja je da ovaj muzički žanr bude promovisan, a operska publika omasovljena.\nSvečano otvarajući festival, pokrajinski sekretar za kulturu, informisanje i odnose s verskim zajednicama Dragana Milošević rekla je da je ovo\n„Prva opera u našem najstarijem nacionalnom teatru, Srpskom narodnom pozorištu, izvedena je pre 122 godine. Za te 122 godine nismo smogli snage da organizujemo jedan ovakav festival, to smo sada učinili i zato kažem da je večerašnji događaj istorijski“, rekla je Milošević.\nFestival će trajati sedam dana, do 21. juna, a publika će imati prilike da vidi konceptualno različite predstave, između ostalog i opere za najmlađe.\n„Koncerti za najmlađe, čini mi se, da su i najvažniji deo Festivala, jer bi trebalo deci približiti i ovaj muzički žanr“, kaže Milošević.\nKoncerti Festivala biće izvođeni na nekoliko lokacija – Srpskom narodnom pozorištu, novosadskoj Sinagogi, brodu Cepelin i u Katoličkoj porti.\nVeče barokne opere i koncert operskih arija na programu su sutra od 20 sati, u Novosadskoj sinagogi.\nU nedelju, 16. juna je Dečiji dan, kada je na programu opera za decu „Snežana i sedam patuljaka“, na bordu Cepelin, od 16 sati. Takmičenje solo pevača na programu su u utorak, od 10 sati i u sredu, od 11 sati, u Srpskom narodnom pozorištu.\nGala koncert „Mlade nade“ biće održan 20. juna, u Katoličkoj porti, od 20 sati kada će nastupiti pobednici takmičenja solo pevača i Vojvođanski simfonijski orkestar.\nGala koncert, povodom Svetskog dana muzike, kojim će svečano biti i zatvoren prvi Festival opere, biće održan u petak, 21. juna, u Srpskom narodnom pozorištu, od 20 sati.